text:
1Israelpa Diosnin, Tukuy Atiyniyoj Tata Diosqa kayta nin Moabpi imaschus kananmanta: Ay Nebo llajtamanta. Llakiyta phirisqa kanqa. Quiriataim llajta jap'isqa kanqa, k'umuykachachisqataj. Jark'achasqa jatun wasinku pampaman urmachisqa kanqa. 2Moab llajtaj runaykachaynenqa tukukonqa. Hesbón llajtapi enemigosnenqa umachakuspa wakichikunku Moabta imaynamantachus chinkarparichinankupaj. Qampis Madmena, phirisqallataj kanki, wañuchinaku maqanakupis qhepallaykitapuni jamonqa. 3Horonaimmanta kay qhapariykuna llojsimun: Urmachisqa, phirisqataj kashan, nispa. 4Moab nacionqa raqaykunallaña; nanaywan qhaparqachasqanku Zoar llajtakama uyarikun. 5Sonqo nanayta waqarikuspallapuni wicharinku Luhit chay wichayta, Horonaimman urayk'amuypitaj ñak'ariyta rikusqankumanta qhaparinku. 6Ayqekuychej. Pichus atejqa salvakuchun. Ch'in pampapi retama jina qhepakuychej. 7Moab, qanqa kallpallaykipi atienekorqanki, jinataj qhapaj kaynillaykipi; chayrayku qampis jap'isqallataj kanki. Quemós diosniykeqa waj llajtaman apasqa kanqa sacerdotesninwan khuska, kamachej runasninwan ima. 8Chay phirejqa tukuy llajtasman chayanqa, manataj ujllapis llusp'enqachu. Chay ura pampasnin, jinataj chay pata pampasnimpis raqaykunallaña qhepakonqanku, imaraykuchus Tata Diosmin chayta nin. 9Moabta lijrachaychej, phawaspa ayqeyta atinampaj, imaraykuchus llajtasninkoqa raqaykunallaña qhepakonqanku, manataj ujpis chaypi tiyakoj kanqañachu. 10Maldecisqa kachun pichus mana tukuy sonqowan Tata Diospa kamachisqan ruwanata ruwajqa. Maldecisqa kachun pichus wañuchinaku maqanakuman mana yaykuyta munajqa. 11Moabqa ni pejpa ima nisqan kawsakorqa unaymantapacha; mana jayk'ajpis jallp'anmanta preso apasqachu karqa. Imaynatachus vinota qonchun patallapi poqochinku mana wich'imanta waj wich'iman ch'uwaspalla, Moabqa ajina. Chayraykumin mana jayk'ajpis misk'i kaynin, nitaj q'apaynin chinkanchu. 12Chaywampis Tata Diosqa nin: Uj p'unchay chayamonqa, chay p'unchaypitaj runasta kachamusaj chay vinota waj wich'isman jich'aspa ch'uwanankupaj. Wich'ista ch'usajchanqanku, yurustataj phirenqanku. 13Chaypacha Moabqa Quemós diosninmanta p'enqakonqa, imaynatachus Israelpis Betelmanta p'enqakorqa, ajinata, mayqempichus tukuy sonqowan atienekorqa, chaymanta. 14Moabqa ama nichunchu: May wapus kayku, sumaj soldados, nispaqa. 15Moabqa phirisqa kanqa, llajtasnintaj atipasqa; aswan allin wayna runasnimpis wañurachisqa kanqanku. Ajinata nin Rey, Tukuy Atiyniyoj Tata Dios sutiyojqa. 16Moabpa chinkachisqa kananqa qayllapiña kashan; chayamushanña chay ñak'ariynenqa. 17Moabpa muyuynimpi kajkuna, paymanta waqaychej; mentasqa kasqanta yachajkunapis niychej: Qhawaychej imaynachus kamachina tojnun p'akisqa kasqanta, may k'achitu atiyniyoj tojnonqa, nispa. 18Qan Dibón llajta, chay k'achitu tiyanaykimanta urayk'amuspa ch'aki pampallapi tiyaykukuy, imaraykuchus Moabta chinkachejqa qampa contraykipipis jamushallantaj, Paytaj chay jark'achasqa llajtasniykita thuñenqa. 19Aroer llajtapi tiyakojkuna, ñanmanta uj ladopi sayaykukuspa qhawariychej, chay ayqekamojkunatataj tapuychej: Imataj tiyan? nispa. 20Moabqa may p'enqaypi rikhurin phirisqa kasqanrayku. Paymanta waqaychej, qhapariychejtaj. Arnón Mayupi willamuychej Moabqa thuñisqa kasqanta. 21Chay castigoqa chayamorqa pata kaj pampasnimpi kaj llajtaspa contrankupi: Holonman, Jahazaman, Mefaatman, 22Dibonman, Neboman, Bet-diblataimman, 23Quiriataimman, Bet-gamulman, Bet-meonman, 24Queriotman, Bosraman, jinataj Moabpa qaylla kaj llajtasninman, chantá karupi kaj llajtasninmampis. 25Tata Dios nillantaj: Moabpa kallpanqa tukuchisqa, llawch'iyasqa, atiynimpis chinkachisqa. 26Moabta machaykuchiychej, imaraykuchus Tata Diospa contrampi oqharikorqa. Chaypacha Moabqa lanzasqampi sunt'enqa, tukuytaj paymanta asiykukonqanku. 27Manachu qanqa Moab, Israelmanta alqochakorqanki? Payta chejnikuspataj, parlaj kanki suwaswan khuskapis jap'ichikunman jina. 28Moabpi tukuy tiyakojkuna, llajtasniykichejta saqespa, chhanka jusk'usman tiyakoj ayqeychej, imaynatachus chhanka jusk'uspi palomas thapachakuspa tiyakunku, ajinata. 29Moabpa mayta runaykachayninta rejsiyku, wapuykachaj kasqanta, uma oqharej, may kasqanta yuyakoj kasqanta, sinch'i runaykachaj kasqantawan. 30Tata Diostajrí nin: Noqa yachani runaykachasqanta, qhasi manakajlla kasqanta, mayta yuyakuspa parlasqanwan ni imata tarisqanta. 31Chayrayku Moab suyupi tukuy runasrayku qhaparispa, paran paranta waqasaj, jinallataj Kir-harespi runasraykupis. 32Sibmapi uvas huerta, qanmanta mayta waqasaj, Jazermanta nisqaqa astawan. Ramasniykeqa mama qochamanta aswan jaqayman, Jazer llajtakama aysakorqanku. Jinapis kunanqa phirejqa uvas poqoyta, waj poqoytapis chinkachenqa. 33Moabpa sumachaj jallp'asnin chawpipi manaña kusikuywan qhapariykuna uyarikunchu. Vino jallch'anaspi vinopis tukukapunña; manaña pipis uvasta sarojqa kanchu, niñataj kanchu kusiy takiykunapis. 34Hesbonmanta runas nanaywan qhaparinku, chaytaj uyarikun Elealekama, Jahazakama, Zoarmanta, Horonaimkama, Eglat-selisiyakamataj, imaraykuchus Nimrim nisqapi yaku juturispis ch'akipunku. 35Tata Diosqa nillantaj: Noqaqa Moabmanta runasta tukuchisaj, pikunachus orqosman wicharinku chay lanti wasisninkuman, jaywanasta, inciensostawan diosninkukunaman jaywamunankupaj, chaykunata. 36Chayrayku sonqoyqa Moabrayku waqan, Kir-harespi runasrayku ima qenaspa llakiy waqayninwan, imaraykuchus tantasqa qhapaj kapuynenqa chinkapun. 37Tukuyninku umasninkuta ruthukunku, tukuypa sunkhasninkupis q'arasllataj kanku. Tukuyninku makisninkuta khuchurakunku, qhashqa p'achaswantaj p'achallikunku. 38Moabpi kaj wasi pataspi, tukuynin callesnimpipis waqayllaña uyarikun, imaraykuchus Noqaqa Moabta phiriykorqani, imaynatachus mana walej yuruta phirinku, ajinata. Noqa Tata Diosmin chayta nini. 39Qhawaychej Moab imayna phirisqachus kasqanta, imaynatachus qhaparisqanta, imaynatatajchus p'enqaywan uyanta pakakusqanta. Tukuy muyuynimpi kajkunaj ñawpaqenkupi t'ukuna alqochakunaman tukurparin. 40Tata Diosqa nillantaj: Moabmanta runaspa enemigonku anka jina lijrasnin kicharisqa paypa contrampi kachaykukun. 41Llajtas, chantá jark'achasqa jatuchaj wasispis urmanqanku enemigospa makisninkuman. Chay p'unchaypi Moabpa soldadosnin kharkatenqanku, imaynatachus nacechikoj warmi nanaywan kharkatin, ajinata. 42Moabqa chinkachisqa kanqa manaña nación kanampaj, imaraykuchus Tata Diospa contrampi oqharikorqa. 43Chayrayku Tata Diosqa nin: Moab jallp'api tiyakojkuna, qankunaman jamushan jatun manchariy, t'oqoman urmaykuy, tojllapi jarap'asqa kay ima. 44Pichus chay jatun manchariymanta ayqekojqa t'oqoman urmaykonqa, pichus t'oqomanta llojsimojtaj tojllapiñataj jarap'asqa kanqa, imaraykuchus Noqaqa Moabpa patanman chay castiganan tiempota apachimusaj, nispa nin Tata Diosqa. 45Chay mana kallpayoj ayqekojkunaqa Hesbonpa llanthumpi sayarikunku. Jinallapi Hesbonmanta nina llojsimorqa, Sehonmantataj uj larway. Chayqa Moabpa frententa ruphaykonqa, chay jatunchakoj runaspa umankutapis. 46Ay qanmanta Moab. Quemospa runasnin chinkarparichisqa kanku. Churisniyki, ususisniykipis waj llajtaman presos apasqa kanku. 47Chaywampis jamoj p'unchaykunapi Moab imaynachus ñawpata karqa, chayman jina kutichisaj, nispa nin Tata Diosqa. Kaykama kashan Moab castigasqa kananmanta willayqa.
Copyrighted Material
Learn More


c: text/html

text:
Hechos 11:23-24
23-24Pai runaka karkami iapa alli, tukuipi Jesuswa suma iuiag. Santu Ispiritupa iuiaitami iukarka. Paika, chi puibluma musuglla chaiagrispa, kawarka imasa Taita Dius paikunata sumaglla kawaska kagta. Chimandami paika sumaglla kuntintarirka. Nispaka, tukui paikunatami suma iuiachispa nirka:
—Iaia Jesusta mana sakingichi. Paillawa iuiarispa kaugsangichi—. Chi punchakunaka, iapa achka runakunami Iaia Jesuswa tukugsamurkakuna.
25Chiuramanda Bernabeka, Tarso puibluma rirka, Saulota maskangapa.

robotstxt: allowed

filter: keep


text:
Miroslav Klose
Miroslav Klose sutiyuq runaqa (9 ñiqin inti raymi killapi 1978 watapi paqarisqa Opole llaqtapi, Silisyapi, Mirosław Kloze sutiwan) huk Alimanya mama llaqtayuq piluta hayt'aqmi. Iskayña piluta Hayt'ay Pachantin Kupa atipanakuykunapi chunka hukniyuq kutim punkuta tariparqan. Kunantaq Urin Aphrikapim Hayt'ay Pachantin Kupapaq Alimanya mamallaqta quchuntinpaq pukllachkan. Bayern München sutiyuq quchuntinpaqmi pukllachkan.
Klubkuna[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Miroslav Klose.
- Commons nisqapi suyukunata uyarinakunatapas tarinki kaymantam: Miroslav Klose.
- Miroslav Klosep tukri llika tiyaynin


text:
San Lucas 1
Lucasmi Teofiluman iskribin
1Amitunchik Jesucristo tukuy imata rurashantami kusala achka runakuna manyaq iskribiyta kamaranllapa. 2Chaqa paykunaqami imanuĉhi Amitunchik Jesucristuwan puntamanta-pacha pullan kar, tukuy imata rurashankunata rikasha kar willamaranchikllapa chaynulla iskribiranllapa. 3Chaynullami nuqapis kusala munashay Tayta Teófilo tukuy chaykunapaq manyaq tapukur allita intrakashayrayku manyaq iskribishuyta yarpusha kani. 4Chaynuqami kusala allitana intrakanki chay yaĉhachishutinllapa kriyishaykipaqqa.
Uk ángel rimaran Shutichikuq Juan nasinqa nir
5Herodes Judea pwiblupi mantakuyashan tyimpupimi, chaypi taran uk kura Zacarías shutiq. Payqami, Abías kurakunapa ayllunmanta karan. Nataq, warmin Elisabet-shuypaqa punta kura Aaronpa ayllunmanta karan. 6Paykunaqami ishkantinllapa kusa allin karanllapa Dyuspaqqa. Chaynu karmi, Dyus nishanta, mantakushanta ima kasushanrayku mana mayqanpis uchachayta puytiqllapachu. 7Piru manami wamrayjun kayta puytiqllapachu, Elisabet mana wamrakuq katin. Chaynulla ishkantin rukullana karanllapapis.
8Uk diyapimi, Zacariasqa wakin kura masinkunawan Dyusta adurananllapa wasipi rurananllapata ruraranllapa. 9Paykunapa chaynu kustumrin katinmi, Zacariasta akraranllapa Dyusta adurananllapa wasipa Santu Kwartunman yaykur, insinsyuta quntachikunanpaq. 10Chaymi, Santu Kwartupi insinsyuta quntachikunankamanqa, tukuy chay waqtapi kaqkunaqa Dyusman mañakuyaranllapa. 11Chaykamanmi Zacariasmanqa, Tayta Dyuspa uk angelnin rikarir, chay insinsyuta rupachiyashan altarpa allilaw qichqanpi sharan. 12Chayta rikarmi Zacariasqa kusalata dispantakar manchakuran. 13Piru chay angelqa niran:
—Zacarías, ama manchakuychu. Chaqa Dyusqami uyapasha mañakutkiqa. Chaymi, warmiki Elisabetqa wamrakustunqa. Chay wamritutaqami shutichinki Juan. 14Qamqami allipta aligriyanki, chay wamrituyki nasitinqa. Chaynulla kusa achka runakunapis aligriyanqallapa. 15Chaqa wamraykiqami, kusa yaĉhaq puytiq kanqa Dyuspaqqa. Manami upyanqachu ubapa yakunta kar, wakin maĉhaypaq ima kaqkunamatapis. Ashwan manaraq nasiyashanmanta-pacha, Dyuspa Santu Ispiritunwanmi kanqa. 16Payqami shumaqta yaĉhachikutin, Israelmanta kusa achka runakuna Dyusta kasunqallapa, uchankunata dijar imana. 17Juanqami, Dyuspa rimaqnin Elías yupaylla, kusa shumaq yarpuyniyjun, pudirniyjun ima kanqa. Chaymi, Amitunchikmantaqa naypaqta shamur yaĉhachikunqa, tukuy runakuna wamrankunawan shumaqchakananpaq, chaynulla chay mana intrakanaqkunapis intrakananllapapaq ima. Kaykunatami, tukuy runakunata yaĉhachiyanqa shumaq allinlana kasunanpaq, Amitunchik maydiya shamutinqa.
18Chaymanta Zacariasqa, angeltaqa kaynu nir tapuran:
—¿Imanutaq kriyishuyta puytiyman kay nimashaykipaqqa? Chaqa nuqaqami kusa rukunari kani, chaynulla warmiypis nuqa yupay kusa rukuna.
19Chaynu nitinqa, angelqa niran:
—Nuqaqami Gabriel kani. Dyuspa naypanpimi kani pay nimashanta ruranaypaq. Paymi nuqata kaĉhamaran qamta parlashunaypaq kay shumaq willashushayta. 20Piru kananqa, nuqa willashutiy mana kriyishaykirayku, mudupaqna tikrakanki. Chaymi manana rimayta puytinkichu, kay tukuy nishushaykunaqa allip chay nishaynulla kanankaman.
21Chaykamanqami, Santu Kwartuman mana yaykusha karan chaykunaqa, yarayaranllapa Zacariastaqa. Chaymi paykunalla tapunakuranllapa: “¿Imakurtaq chay rurimantaqa mana das lluqshimun?” nir. 22Chaynu niyatinllapapismi, lluqshimuran. Lluqshimurqa, mana imatapis wakinninkunataqa willayta puytiranchu. Chaymi chay waqtapi kaqkunaqa yarpuranllapa, imata rikapakusha kanqa chay ruripiqa nir. Chaqa makinkunalawan rikachikurla parlakuyaran. Chaymi, chaynuna puriran mana rimakurnachu.
23Chaynumapis, Dyusta adurananllapa wasipi rurananpaq karan chaykunataqa rurar tukchirna, riran wasinmanqa. 24Chaymantaqa, warmin Elisabetqa ruriyjun rikariran. Chayraykumi, manana lluqshiranchu wasinmantaqa sinku misista, kaynuta yarpur: 25“Amituymi munasha wamrayjun kanaypaq, amana runakunaqa, mana wamrakuq warmichu nir ima pinqamananllapapaqnachu”.
Uk ángel rimaran Jesús nasinqa nir
26Saysi misismantaqa, Tayta Dyusqa kaĉharan angelnin Gabrielta, Galileapa uk pwiblun Nazaret shutiqman, 27rir watukunanpaq, uk warmi María shutiqta. Chay warmisitami manaraq mayqan runawanpis punushachu karan. Piru payqami, parlashana karan kasarananpaq, gubyirnu Davidpa uk ayllun José shutiqwan. 28Chayna, chay angelqa María kayashan wasiman yaykurqa, kaynu niran:
—Saludashunimi, Dyuspa munashan warmisita, pay Taytituykiqami pullayki kar kuytashun.
29Chaynu nitinmi, María rikarqa kusata manchakur kaynuta yarpuyaq: ¿Ima nishaq nirtaq waknuqa willamayanqa? nir. 30Chaymanta angelqa niran:
—María, ama manchakuychu. Chaqa qamqami Tayta Dyuspaqqa kusa munashan kanki. 31Chaymi, ruriyjun rikarinki. Chayna wamrakusturqa, chay wamritutaqa shutichinki Jesús. 32Payqami kusa runa nisha kanqa. Chaymi runakunamapis Unaqmanta Dyuspa Wamran ninqallapa. Chaqa Dyusqami, paytaqa ruranqa unay rukunllapa gubyirnu David yupaylla kusa mantakuq kananpaq. 33Chayna pay mantakunqa tukuy tyimpupaq Israel shutiq pwiblupiqa. Chaynulla chay mantakunanqa, mana tukukanqachu.
34Chaynu nitinmi, Mariaqa kaynu nir tapuran angeltaqa:
—¿Imanutaq kayanqa chay willamashaykiqa? Chaqa, nuqaqa manaraq runayjunlamapischu kani.
35Chaynu nir María taputinmi, angelqa niran:
—Dyuspa Santu Ispiritunmi, qamman Dyuspa pudirninwan uk puktaysitu yupayla shamur, rurikipi samanqa. Chayraykumi, chay wamran nasiqqa kusa allinla kar, shutinqa Dyuspa Wamran. 36Chaynulla, chay aylluyki Elisabetpismi, wamrakustunqa rukulana kayarmapis. Paytami manana wamrakunqachu nisha katinllapamapis, payqa saysi misispaqna ruriyjun. 37Dyuspaqqami mana imapis, mana ruraypaqqa kanchu.
38Chaynu nitinmiri, Mariaqa kaynu niran:
—Nuqaqari Dyuspa sirbiqnin kani. Chaymi, Tayta Dyusniyqa chay nimashaykinullata ruranqa nuqawanqa.
María chaynu nitinqami, angelqa riranna.
María, Elisabetta watukuran
39Chay diyakunapimi, Mariaqa utqaylla riran, Judeapa uk pwiblun sirkalla lugarninman, Elisabetta watukuq. 40Ĉharqami, Zacariaspa wasinman yaykur Elisabetta saludaran. 41María saludaqta uyapatinqa, Elisabetpa wamritunqa kuyukuran rurinpiqa. Chaymi, Elisabetqa kusa shumaq Dyuspa Santu Ispiritunwanna kidaran. 42Chayrayku, jwirtita rimar, kaynu niran:
—Dyusmi masta shumaqchashusha tukuy warmikunamanta. Chaynulla, wamraykitapis shumaqchasha. 43¿Pitaq nuqaqa kani, Amituypa maman shamur watukumananpaqqa? 44Chaqa, saludamaqta uyapashutiyla, chay kutilla wamrituyqa aligriyar kuyuran ruriypiqa. 45Kusa shumaqnami qamqa kanki, Dyus imatami rurayanqa nir willashutin kriyishaykirayku.
46Chaymi, Mariaqa niran:
“Tukuy shunquywanmi alabani kusa puytiq Tayta Dyustaqa.
47Yarpuyniypimapis aligriyani Washamaqniy Dyuspaqqa.
48Llakipaypaqla warmisita katiymapismi,
Tayta Dyusqa kusa shumaq allinpaq rikaman.
Chaymi, kananmantaqa kusa shumaq warmi nishapaqna riqsimanqallapa.
49Chaqa, kusa puytiq karmi, nuqapiqa chay mana ruraypaqta kusa shumaqta rurasha.
Payqa kusala shumaq allinla.
50Dyusqami payta kasuqkunataqa,
tukuy tyimpupaq llakipan.
51Dyusmi, tukuy pudirninwan imatapis ruraran.
Chaymi kusa kani niqkunapa yarpuyashanllapamatapis limpu chinqachiran.
52Ashuchiranpismi kargunkunamanta, chay kusa puytiq karguyjunkunata.
Ashwan, chay mana runa nishakunatami, kusa runa nishapaqna tikraran.
53Chay mana imayjun kaqkunatami, tukuy imakunata quran.
Nataq chay kusala imayjunkunata-shuypaqa, shinalata kaĉharan.
54Yanaparanmi Israel pwiblunmanta payta sirbiqkunata.
Chaymi mana qunqarchu, shumaqta llakipar munaran.
55Chaynu kananpaqmi nisha karan unay rukunchikkunata,
Abrahamta tukuy aylluntinta”.
56Tukuy kaykunata nir imami, Mariaqa Elisabetwanqa kimsa misista yupay pulla kidaran. Chaymantanami tikrakaran wasinmanqa.
Shutichikuq Juanmi nasiranna
57Chaymanta, Elisabetpa wamrakustunan tyimpu ĉhamutinqa, wamrakusturanna ullqituta. 58Chaymi, chay yatanlapi riqsinan taqkuna, chaynulla wakin ayllunkunapis, riranllapa watukuq, Tayta Dyusqa paywan kusala bwinu kasha nir yaĉharllapa. 59Chaymi uchu diyayjunna wamritu katin, chay watukuq risha karan chaykunaqa, aparanllapa siñal kustumrita rurananllapapaq. Chaynu rurarnaqa, wamritutaqa taytanpa shutinllawan Zacarías, shutichinaranllapa.
60Piru mamanqa niran:
—¡Mana! Wamrayqami shutinqa Juan.
61Chaymantaqa, chaypi kaqkunaqa niran:
—Manami mayqanpis aylluykipiqa, chaynu shutiyjunqa kanchu.
62Chaymantaqa, wamrapa taytanta siñalawan tapuranllapa, imanushi shutichinayan nir. 63Chaymi, taytanqa siñalawan mañaran uk tablitata, chaypi iskribinanpaq wamrapa shutintaqa. Chaymi kaynuta iskribiran: “Shutinqami, Juan” nir. Chayta rikarmi tukuy dispantakar kidaranllapa. 64Chaymantaqami, chay kutilla qashan Zacariasqa rimaq qallarir Dyustaqa kusata alabaran. 65Tukuy chay wasin yatanlapi taqkunami, dispantakashalla karanllapa. Chaynulla, Judeapa chay sirkalla lugarninkunamanta runakunapis, parlaqllapa tukuy chay pasashankunapaqqa. 66Chaynulla, tukuy chay uyapaqkunapis paykunalla yarpupakuqllapa: “¿Imanuraq kay wamraqa maydiyaqa kanqa?” nir. Chaqa alliptari Tayta Dyusqa tukuy pudirninwan yanapaq chay wamritutaqa.
Zacariasmi Dyusta alabaran
67Chay, wamrapa taytan Zacariasqa, Dyuspa kusa shumaq Santu Ispiritunwan kar, Dyuspaq rimarmi kaynu niran:
68“Kusa shumaqmi Israelmanta runakunapa Dyusnin, Amitunchikqa.
Chaqa, shamushamiri pwiblunta washaq.
69Paymi, sirbikuqnin Davidpa ayllunllamanta,
uk kusala puytiq runata nuqanchikkunamanqa kaĉhamusha washamanallapapaq.
70Kaypaqmi unaykuna pay nishannullata,
chay kusa allin rimaqninkuna kaynu nisha karan:
71Payqashi washamashunllapa, kuntramaqninchikkunamanta,
chaynulla tukuy ĉhiqnimaqninchikkunamanmatapis.
72Unay rukunchikkunatapis, llakipayanqa.
Chaynulla, manashi qunqayanqachu chay tratuta rurar arnikushanmatapis.
73Nataq, kaynumi jurar arnisha karan, agwilunchik Abrahamta-shuypaqa.
74Washamayashunllapashi, chay kuntranchikkunamanta,
payta sirbinallapapaq ama imatapis mancharchu.
75Chayna paypa naypanpiqa, pay munashannullata rurarqa,
kusala allin runana kanallapapaq, maydiyapis kawsayarllaqa.
76Nataq qam-shuypaqa, wamrituy, shutinkimi unaq Dyuspa shumaq rimaqnin.
Chaqa, qamqami Amituykimantaqa naypaqta rinki, nanninta kamkachiq yupay pay shamunankaman allita rimar yaĉhachikur ima.
77Yaĉhachinkipismi, paypa pwiblunmanta runakunata
Dyusmi uchankunamanta pirdunar washanqa nir.
78Chaqa Taytanchik Dyusqami, llakipamanchik kuytamanchik ima.
Chaymi unaq syilumanta-pacha washamaqninchikqa shamunqa, uk achkirachikuq yupay.
Paymi nuqanchikkunapaqqa, imanutaq uk mushuq diyamaqa kusa llipyalla, chaynu kanqa.
79Chaynu shamurmi, yanapanqa chay achkirachikuyninwanqa tutaparaqpi yupay mana allinta rurar kawsaqkunata,
shumaq nanninpi puriq yupay tanallapapaq” nir.
80Chay wamrituqamiri winayaq, kusala yarpuyniyjun ima. Chaynulla, Israelmanta runakunata yaĉhachiq qallarinankaman, chunllaq lugarkunapi taran.


text:
José Ballivián pruwinsya
José Ballivián pruwinsya (aymara simipi: José Ballivián jisk'a suyu; kastilla simipi: Provincia de General José Ballivián Segurola ) nisqaqa Buliwya mama llaqtapi, Beni suyupi, huk pruwinsyam. Uma llaqtanqa Reyes llaqtam.
Pruwinsyaqa Buliwya suyup umalliqnin (1841-1847) José Ballivián Segurolamantam sutichasqa.
Yuyarina
Allpa saywachi[llamk'apuy | pukyuta llamk'apuy]
- Amachasqa sallqa suyukuna: Beni kawsay pacha risirwa - Pilón Lajas kawsay pacha risirwa
- Urqukuna:
- Mayukuna: Beni mayu - Maniqui mayu - Quiquibey mayu - Yakuma mayu - Yata mayu
- Quchakuna: Rogagua qucha
Pulitika Rakiy[llamk'apuy | pukyuta llamk'apuy]
Tawa munisipyunmi kan.
Runakuna[llamk'apuy | pukyuta llamk'apuy]
Pruwinsyapiqa aswanta mana indihina runakunam, hukkuna runa llaqtakunapas tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Pruwinsyapiqa kastilla simitam lliwmanta astawan rimanku. [2]


text:
Kutipayaq micha
Kutipayaq micha icha Musuqchakuq micha nisqaqa mana huklla kuti (rumiyasqa rawrana - allpa wira, allpamanta k'illimsa - hina), ichataq kutipayaq qallarina micham.
Kutipayaq michakunata llamk'achisunchik runarayku pacha q'uñichiyta hark'anapaq, muyuriq pachata allinta amachanapaq, ahinataq pinchikillachanakunapi.
Kaymi huk kutipayaq michakuna:
- Kawsasqamanta micha (q'iru yamt'a, aka, chhalla, hukkunapas)
- Inti micha
- Yaku micha
- Wayra micha
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Kutipayaq micha.


text:
Lizardo Montero
Lizardo Montero sutiyuq runaqa, (*27 ñiqin aymuray killapi 1832 watapi paqarisqa Ayawaka llaqtapi - † 5 ñiqin hatun puquy killapi 1905 watapi wañusqa Lima llaqtapi) huk Piruw mama llaqtayuq awqaq pusaqmi, kawpaqpas karqan.
Taytan: José Casimiro Montero del Aguila
Maman: Gregoria Flores Izaga.
Alma mater: Escuela Naval del Perú.
Lima kuraka 1879.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Lizardo Montero.


text:
Pukyu Santa Rosa amachana sach'a-sach'a
Pukyu Santa Rosa amachana sach'a-sach'a (kastilla simipi: Bosque de Protección Puquio Santa Rosa) nisqaqa huk amachana sach'a-sach'am, Piruw mama llaqtapi, Qispi kay suyupi, Wiru pruwinsyapi, Chaw distritupi.
Yuyarina
Allpa saywachi[llamk'apuy | pukyuta llamk'apuy]
Chiriqunuy[llamk'apuy | pukyuta llamk'apuy]
Flora[llamk'apuy | pukyuta llamk'apuy]
Fauna[llamk'apuy | pukyuta llamk'apuy]
Wiñay kawsay[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- media.peru.info / Pukyu Santa Rosa amachasqa sach'a-sach'akuna
- www.enjoyperu.com / Pukyu Santa Rosa amachasqa sach'a-sach'akuna


text:
Antonio José de Sucre
Antonio José de Sucre Alcalá sutiyuqqa (3 ñiqin hatun puquy killapi 1795 watapi paqarisqa Cumaná llaqtapi, Winisuylapi, 4 ñiqin inti raymi killapi 1830 watapi wañusqa Berruecos llaqtapi, Kulumbyapi) Buliwya suyup iskay ñiqin umalliqninmi karqan (29 ñiqin qhapaq raymi killapi 1825 watamanta 18 ñiqin ayriway killapi 1828 watakama), Piruw suyup umalliqninmi karqan (23 ñiqin inti raymi killapi 1823 watamanta 17 ñiqin anta situwa killapi 1823 watakama).
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Antonio José de Sucre.


text:
Gustavo Díaz Ordaz
Gustavo Díaz Ordaz Bolaños sutiyuq runaqa (* 12 ñiqin pawqar waray killapi 1911 watapi paqarisqa Serdán llaqtapi – † 15 ñiqin anta situwa killapi 1979 watapi wañusqa Mishiku llaqtapi) mishikunapas taripay amachaq wan pulitiku qarqan.
1964 watamanta 1970 watakama Mishiku mama llaqta Umalliq.
1942 watamanta 1945 watakama Puebla suyu Kamachiq runa.
Tayta: Ramón Díaz Ordaz Redonet; Mama: Sabina Bolaños Cacho de Díaz Ordaz.
Warmikuna: Guadalupe Borja
Churinkuna:
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Gustavo Díaz Ordaz.


text:
San Mateo 23
Jesusmi fariseukunata ima anyaqnulla willaran
(Mr 12.38-40; Lc 11.37-54; 20.45-47)
1Chaymanta Jesusqa chaypi kaq runakunata, yaĉhakuqninkunata ima kaynu niran:
2“Moisés mantakushanta yaĉhar yaĉhachikuqkuna, chaynulla fariseo runakunaqami kaynu yarpunllapa: ‘Nuqanchikkunaqami Moisés mantakushanta kusa allita intrakashanchikllaparayku, yaĉhachikur mantakunchikllapa kumplinanllapapaq’ nir. 3Chayraykumi, paykuna imata nitinpis kasur rurayllapa. Piru amami chay paykuna rurayashantaqa rurankillapachu. Chaqa paykunaqami chaynu yaĉhachikuyarmapis, ashwan uktana rurasha rikarinllapa. 4Chaynumiri ashwan paykunaqa uk kusala llashaq kargata aprichiq yupay runa masinkunata imata rurananpaq nir mantanllapa. Piru chay niyashanllapataqa mana pitilamatapis kumplinanpaqqa yarpunllapalamapischu.
5“Chaymi paykunaqa imata rurarllapapis runakuna rikananllapalapaq ruranllapa. Chaynullami allita Dyuspi kriyin ninanllapapaqpis Dyus nishankunata taksha papilsitukunapi iskribir urkunkunapi, rikrankunapi ima ĉhurar purinllapa. Chaynullami Dyus mantakushankunapi kusata yarpur kawsanllapa ninanllapapaqpismi mudananllapa manyanpipis kusala atun shulyakunata ĉhurakunllapapis. 6Chaymi, chay tantakananllapa wasikunapi, manaqa mikunanpaq apatinllapamapis, kusa runapaq riqsir chay kusala shumaq samanakunapi samachinanllapata munanllapa. 7Chaynullami plasakunapimapis kusala shumaqta saludar, ‘Yaĉhaq yaĉhachikuq’ ninanllapata munanllapa.
8“Piru qamkuna-shuypaqa manami wakinkuna ‘Yaĉhaq yaĉhachikuq’ nishunanllapataraqqa ministinkillapachu. Chaqa qamkunaqami uk ayllulamanta kaq yupay tukuynikillapa chaylla kankillapa. Nataq uklami kan yaĉhaq yaĉhachishuqnikillapaqa. 9Chaynullami kay pachapiqa ama mayqantapis, ‘Taytay’ ninkillapachu. Chaqa unaq syilumanta kaq uklami Taytaykillapaqa. 10Amami ‘Kusa intrachikuq tayta’ nishunanllapataqa munankillapachu. Chaqa uklami kan intrachishuqnikillapaqa. Payqami Dyuspa Akrashan Cristun. 11Chayraykumi qamkunamanta wakinkuna kusa masta yaĉhaq kaqqa, ashwan wakinkunatana sirbinqa. 12Chaqa mayqanpis pay yarpuyninllamanta ‘Kusana kani’ niqkunataqami Tayta Dyusqa mana kwintachanqachu. Nataq mayqanpis kusa karmapis mana kwintachaypaqla tikrakaqtaqami kusa nishapaqna Dyusqa riqsinqa”.
13Jesusqami kaynu niranpis:
“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaynu karmi wakinkuna syilumanta kaqpaq allita intrakar washakananllapataqa mana munankillapachu. Chaynulla qamkunapismi mana munashaykillaparayku mana washakankillapachu. Chaymi ashwan wakinkuna intrakar ima washakananllapapaqmapis mana dijankillapachu.
[ 14“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaymi chay wakcha warmikunata kitankillapa wasinkunata ima. Piru allin runa nishunanllapapaqqami kusala unayta Dyusman mañakuq yupay tukunkillapa. Chayraykumi kusala manchaypaqtana kastigakankillapa.]
15“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaynu karmi qamkunaqa tukuy pachata ima rinkillapa uk runallataqa qamkuna yupay kananllapapaq yaĉhachinaykillapapaq. Piru mayqan runatapis qamkuna yupay kananpaq kriyichirqami, qamkunamanta ishkay kuti mas uchayjunpaqna tikrayankillapa. Chaymi ashwan kusala manchaypaqta tukuy tyimpupaq kastigakashana kanqa.
16“¡Akaw imanankillaparaq qamkuna syigu mana allita intrakaq karmapis intrachikuyta munaqkunaqa! Chaqa qamkunaqami, kaynu nir yaĉhachikunkillapa: ‘Mayqan imata rurananpaq nir Dyusta adurananllapa wasipaq rimar jurar, mana rurarmapisshi mana uchayjunchu kanqa. Nataq Dyusta adurananllapa wasipi uru kaqpaq rimar imata rurananpaq jurar mana rurar-shuypaqashi uchakuyan’ nir. 17¡Akaw yaru syigukuna! Tapushaykillapa: ¿Mayqannintaq mas allinqa, Dyusta adurananllapa wasi, manaqachu chaypi kaq uru? Chaqa chay uruqami Dyusta adurananllapa wasipi kashanrayku Dyuspaqqa kusala allin.
18“Qamkunaqami ninkillapapis: ‘Mayqanpis imata rurananpaq altarpaq rimar jurarpisshi mana chiqapta arnikuq yupaychu. Nataq chay ufrindita altarpi tayan chaypaq rimar jurarshi, chiqapta imata rurananpaqpis arnikuyan’ nir. 19¡Akaw syigu kaqkuna! ¿Imataq mas allinqa: Chay altarpi ufrindita, manaqachu altar? ¿Manachu chay ufrinditaqa ashwan altarpi kashanrayku kusala mas allinpaq tikrakan? 20Chaymi nishaykillapa: Mayqanpis, altarpaq jurarqa, manami altarlapaqchu jurayan. Ashwanmi tukuy imankuna chaypi kaqkunapaq ima jurayan. 21Chaynulla mayqanpis Dyusta adurananllapa wasipaq rimar jurarqa, manami chay wasilapaqchu jurayan. Ashwanmi Dyusllapaq rimar jurayan. Chaqa payqami chaypi kawsan-ari. 22Chaymi syilupaq rimar juraq-shuypaqa, Dyus tar mantakuyashanpaq jurayan. Chaynullami jurayanpis Dyusllapaq rimar. Chaqa payqa chaypiri tan.
23“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaynu karmi qamkunaqa mintamanta, anismanta, kuminumanta ima dyis parti kaqmanta uksituta qunkillapa Dyuspaq nir. Piru Dyus mantakushanpi nin: Ukninchikkunawan imatapis karanta ruranapaq, llakipakunapaq, paylapi kriyinapaq niyan chaytaqami mana rurankillapachu. Ashwanmi kay yarpuchishushayllapata rurankimanllapa naypaqtaqa, chay rurayashaykillapatapis ama dijarchu.
24“¡Akaw imanankillaparaq qamkuna syigu kusala mana allinta yaĉhachikuqkunaqa! Chaqa qamkunaqami Moisés mantakushanta allita kasur yaĉhachikushaq nirqa, imanutaq yakuta mayqanpis upyananpaq katin, chay yakupi uk chuspisitu katinmaqa shuyshur upyan, chaynu yupay tukunkillapa. Piru manami kwintata qukankillapachu, chaynu tukurqami ashwan uk kamilluta iqachiq yupayna kusala mana allita tukuyankillapa. +
25-26“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaynu karmi qamkunaqa kusala bwinu yupay tukunkillapa. Piru ukkunata yanapanaykillapamantaqa ashwan kusalata munapakur suwankillapa. ¡Ima kabal yaruĉhiri kankillapa! Chiqaptari wakinkunawan bwinu kankimanllapa. Chaqa mana chaynu karqami, imanutaq uk kupa, manaqa uk platumataqa waqtanlawlata pichashaqa, rurinqa tiqtilla kidan, chaynu kankillapa qamkunapis. Piru uk kupata manaqa uk platuta rurintinta pichashaqami, intirulana kusa chiqap shumaq kidan.
27-28“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaqa chaynu karmi qamkunaqa kusala bwinu, karanlata imatapis ruraq yupay tukunkillapa. Piru chiqaptaqami mana chaynuchu kankillapa. Ashwanmi yanqa illaqta chaynu tukuqkuna, kusala mana allinkuna ima kankillapa. Chayraykumi qamkunaqa imanutaq uk bubidamataqa waqtanlawta yuraqta pintatinllapamaqa kusala shumaq. Piru rurinpiqami tullukuna, kusala saqra asyaq ima kan, chay yupaymi qamkunapis kankillapa.
29“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaqa chaynu karmi qamkunaqa Dyuspa unay rimaqninkuna pampakashankunata kusa shumaq wasikunata yupay kamakachinkillapa, kusala allin kashanrayku. 30Chaynullami ninkillapapis: ‘Nuqanchikkuna unay rukunchikkunapa pullan kawsasha karqa, Dyuspa rimaqninkunata wanuchinanllapapaqqa manami dijanallapatachu’ nir. 31Piru chaynu unay rukunchikkuna nirqami, qamkunalla niyankillapa: ‘Dyuspa unay rimaqninkunata wanuchiqkunapa ayllun kanchikllapa’ nir. 32¡Chaynu karqa, unay rukuykillapakuna imata ruraq qallarishanllapataqa rurar tukchiyllapari!
33-34“Chay rukuykikuna qallarishanta rurar tukchinaykillapapaqqami nuqaqa kaĉhamushaq Dyuspa rimaqninkunata, kusa yaĉhaq intrakaqkunata, yaĉhachikuqkunata ima. Chaymi qamkunaqa wakintaqa wanuchinkillapa, kruspi klabankillapa ima. Nataq wakinkunata-shuypaqa wipyankillapa ima tantakananllapa wasikunapi. Wakinta-shuypaqa pwiblun pwiblun ikinpi purinkillapa qischanaykillaparayku. Chaynu karmi ¡largu kurukuna, largu kurupa ayllunkuna kankillapa! ¿Imanuna washakankillapa chay tukuy tyimpu kastigakanaykillapamantaqa? 35Chayraykumi qamkunapaqqa tukuyla mana allinkunata rurashaykillaparaykuqa kusala manchaypaq kastigu shamunqa. Chay kusa allin runa Abel shutiqta wanuchishaykillapamanta-pacha Berequiaspa wamran Zacariaskaman. Chaqa pay Zacariastaqami qamkunapa rukuykillapakuna wanuchiran Dyusta adurananllapa wasipa, altarninpa naypanpi. 36Chaymi nishaykillapa: Chaynu chay kusala allin runakuna wanushanraykuqami, kanan tyimpu kawsaq runakunapaqna kastiguqa kanqa nir.
Jesusmi Jerusalenpaq waqaran
(Lc 13.34-35)
37“¡Akaw Jerusalén, Jerusalenmanta runakuna! Dyuspa rimaqninkunatami wanuchinkillapa. Chaynulla Dyus kaĉhamushan yaĉhachishuqkunatapis rumillawan sitar wanuchinkillapa. Kwichkaraq tantashuyllapata munaray, imanutaq uk pishqumaqa wawitunta tantala uqllakun chaynu. Piru manami munashaykillapachu. 38Chaqa rikayllapari, qamkunalanami kidankillapa. 39Chaymi nishaykillapa: Mananami rikamankillapanachu qamkuna kaynu nimanaykillapa tyimpu ĉhamunankaman:
‘¡Alabashunllapa Taytanchik Dyuspa shutinpi shamuqtaqa!’ nir”.


text:
2 Corintios 11
Ri apóstol Pablo y ri ma eqetzij ta apóstoles
1Kinikochꞌoꞌ jubꞌaꞌ roma ri kaꞌi-oxiꞌ tzij nibꞌij qa chiwa, porque xa achel ma nunojin+ ta ngichꞌaꞌa. ¡Kinikochꞌoꞌ kꞌa! 2Porque ri santienta ngixinbꞌen cuenta, riꞌ rikꞌin ri Dios pataneq wi. Riyin nuyoꞌon nutzij chare ri Ajaw achel jun tataꞌatz nduyaꞌ rutzij chare jun kꞌajol chi ndikꞌuleꞌ ri rumiꞌal rikꞌin. Yin xinyaꞌ nutzij chare ri Jun ri ndok iwachijil chi ngixkꞌuleꞌ rikꞌin, y ri jun riꞌ ja ri Cristo. Niwojoꞌ chi chꞌajchꞌaj+ ngixbꞌenjachaꞌ pa ruqꞌaꞌ, achel jun qꞌopoj ri kꞌajani tikꞌojeꞌ rikꞌin achi.+ 3Pero nuxibꞌin wiꞌ chi achel ri kumetz xkaney ma xkaney xubꞌen chin xuchꞌakatij ri Eva+ ojer kan, keriꞌ chuqaꞌ xkixchꞌakatix rix chin xtiyaꞌ qꞌij chare ri itzel chi xtujel ri inojibꞌal y ma rikꞌin chi ta chꞌajchꞌaj ikꞌaslen, nixta rikꞌin nojel iwánima xtiwoqaj ri Cristo. 4Rix ndikꞌen apu ruwech jun ri nderutzijoj jun chik Jesús chiwa, y ma ja ta ri Jesús ri qatzijon kan roj chiwa, y rikꞌin nojel ikꞌuꞌx ikꞌamon apu chuqaꞌ ruwech jun chik espíritu, pero ma ja ta ri Espíritu Santo ri kꞌo chik pa iwánima, y ikꞌulun apu chuqaꞌ jun chik tijonik+ ri achel ta utzulej teq tzij chin kolotajik keriꞌ, pero ma ja ta ri qatzijon kan roj chiwa. 5Pa nuwech yin, ma wíta ta weqalen ke chikiwech ri ndikibꞌij chi enimalej teq apóstoles.+ 6Maske pa kiwech jujun, riyin ma ngitiker ta ngichꞌaꞌa utz-utz chikiwech wineq, pero kin jabꞌel nukꞌoxoman ri achoq pa ruwiꞌ ngichꞌaꞌa. Y rikꞌin nojel ri xqabꞌij+ y xqabꞌen atoq xojkꞌojeꞌ chiꞌikajal, kin xqꞌalajin chiwech chi nukꞌoxoman.
7Atoq xintzijoj ri utzulej teq tzij chin kolotajik chiwa, ¿mak kami xinbꞌen chi ma jun wajel xinkꞌutuj, y xa xinqasaj wiꞌ chin kꞌo iqꞌij rix? 8Riyin chin xinbꞌen rusamaj ri Dios chiꞌikajal, xinwelesaj ri wajel chikiqꞌaꞌ chꞌaqa chik bꞌotzaj ralkꞌuaꞌl ri Dios chin chꞌaqa chik tinamit. 9Y atoq xikꞌojeꞌ chiꞌikajal y maneq nikusaj, nixta jun chiꞌikajal rix ri xinyaꞌ ta ri eqaꞌ chirij, porque ri hermanos aj rochꞌulew Macedonia xinkitoꞌ rikꞌin ri xkꞌatzin chuwa atoq xebꞌeqaqa chiriꞌ. Riyin xintij nuqꞌij chi nixta jun eqaꞌ+ xinyaꞌ chiwij, y kꞌa keriꞌ na xtinbꞌen ri más chiqawech apu. 10Rikꞌin ri qetzij chin ri Cristo kꞌo pa wánima, nibꞌij chi nixta jun hermano aj irochꞌulew Acaya xtubꞌen chuwa chi man ta nim ninaꞌ chare chi nixta jun nutoꞌik nukꞌutun chiwa. 11Y, ¿achike roma nibꞌij keriꞌ chiwa? ¿Roma kami ma ngixinwojoꞌ ta? ¡Dios retaman chi kin ngixinwojoꞌ!+
12Y achel ri nubꞌanun pe chi ma niyaꞌ ta eqaꞌ chiwij,+ keriꞌ xtinbꞌen ri más chiqawech apu, chin keriꞌ ma niyaꞌ ta jun roma chake ri ndikajoꞌ ndikijunumaj kiꞌ qikꞌin, chin ta ndikibꞌij chi junan ndiqabꞌen kikꞌin, roma pa kitzij rejeꞌ qonojel ndiqakꞌutuj méra chiwa. 13Porque ri wineq riꞌ ma eqetzij ta chi apóstoles, xa echꞌakatinelaꞌ+ teq samajelaꞌ, ri kiqꞌabꞌan kiꞌ chi eru-apóstoles ri Cristo. 14Pero rix ma tisach ikꞌuꞌx chirij ri ndikibꞌanalaꞌ rejeꞌ, porque iwetaman chi hasta ri Satanás+ nduqꞌabꞌaj riꞌ chi achel ta rijaꞌ jun ángel+ ri taqon pe roma ri Dios. 15Romariꞌ, ma ndisach ta chuqaꞌ qakꞌuꞌx chi ri chꞌakatinelaꞌ teq samajelaꞌ riꞌ, ndikibꞌen chi achel ta eꞌutzulej teq rusamajelaꞌ ri chojmilej Dios. ¡Pero rejeꞌ kin xtiyoꞌox rukꞌexel chake achel rukꞌulun chi ndiyoꞌox roma ri itzel ngetajin+ rikꞌin!
Ri achike roma ri Pablo nduyaꞌ jubꞌaꞌ ruqꞌij
16Nikamuluj rubꞌixik chiwa: Nixta jun tinojin chuwij chi ma ngennojij ta ri ngenbꞌilaꞌ, pero si ekꞌo keriꞌ ndikinojij chuwij, tikiyaꞌ qꞌij chuwa chi ngichꞌaꞌa kaꞌi-oxiꞌ tzij achel xa ta yin jun ri ma ndinojin ta, chin keriꞌ niyaꞌ jubꞌaꞌ nuqꞌij yin achel ndikibꞌen chꞌaqa chik. 17Y ri niyaꞌ jubꞌaꞌ nuqꞌij xa achel ma nunojin ta ri tzij ngenbꞌilaꞌ keriꞌ, porque reꞌ ma ja ta ri Ajaw ndibꞌiꞌin pe chuwa chi keriꞌ nibꞌen.+ 18Y roma ekꞌiy ndikiyalaꞌ kiqꞌij roma ri ketaman o kichajin, riyin chuqaꞌ niyaꞌ jubꞌaꞌ nuqꞌij. 19Porque rix maske ndinaꞌ chi kꞌiy iwetaman, xa kin kiꞌ chiwa ngeꞌiwakꞌaxaj ri ngebꞌiꞌin tzij ri ma kinojin ta rubꞌixik. 20Y ngeꞌikachꞌ chuqaꞌ ri ngixkiyaꞌ chuxeꞌ kitzij, ri ngewaꞌ chiwij, ri ngixkichꞌakatij, ri nixta jun iweqalen ndikibꞌen y ri ndikitzꞌajilaꞌ iwech. 21Riyin niyaꞌ chuwij chi kꞌo razón ichajin atoq ndibꞌij chi ma qakowirisan ta qiꞌ chin ndiqabꞌen achel kibꞌanun ri wineq riꞌ chiwa. ¿Kꞌix kami ndukꞌen pe chaqe roma ma xqakowirisaj ta qiꞌ chin ta xqabꞌen keriꞌ chiwa?
Pero roma rejeꞌ ndikiyaꞌ kiqꞌij, riyin chuqaꞌ keriꞌ nibꞌen, maske rikꞌin ri keriꞌ nibꞌen xkitzꞌetetej achel jun ri ma ndunojij ta ri achike ngerubꞌilaꞌ. 22Rejeꞌ nim ndikinaꞌ chare roma e-hebreos, riyin chuqaꞌ yin jun hebreo. Rejeꞌ nim ndikinaꞌ chare roma e-israelitas, ri rutinamit ri Dios, riyin chuqaꞌ yin israelita.+ Rejeꞌ nim ndikinaꞌ chare roma eriy-rumam kan ri Abraham, riyin chuqaꞌ yin riy-rumam kan ri Abraham. 23Rejeꞌ nim ndikinaꞌ chare roma ndikibꞌij chi erusamajelaꞌ ri Cristo. Pero riyin kꞌo cheꞌel más nim ninaꞌ chare porque kꞌo más samaj chin ri Cristo nubꞌanun ke chikiwech rejeꞌ,+ maske atoq keriꞌ nibꞌij, xa yin achel jun wineq ri ngerubꞌilaꞌ tzij ri ma erunojin ta. Riyin más nutijon nuqꞌij nibꞌen rusamaj ri Cristo, más kꞌiy mul yin tzꞌapin pa cheꞌ, más kꞌiy mul yin roqon y kꞌiy mul jubꞌama yin kamisan.+ 24Ri nuwinaqul israelitas 39 roq+ kiyoꞌon chuwa chare koloꞌ, y woꞌoꞌ mul keriꞌ nukꞌulwachin pa kiqꞌaꞌ. 25Oxmul yin jichꞌan chare xikꞌaꞌy+ y jumbꞌey yin kꞌaqon chare abꞌej.+ Oxmul yin bꞌaneq pariꞌ mar y ri barcos xebꞌa qa chuxeꞌ yaꞌ,+ jun qꞌij y junaqꞌaꞌ xikꞌojeꞌ nej apu chupan ri mar, y jubꞌama xijiqꞌ pa yaꞌ. 26Santienta bꞌey nubꞌanun chubꞌanik rusamaj ri Ajaw, jutzꞌima xirukꞌuaj yaꞌ atoq xinqꞌasaj nimalej teq raqen yaꞌ, jutzꞌima xiqaqa pa kiqꞌaꞌ eleqꞌomaꞌ, jutzꞌima xinkikamisaj ri nuwinaqul israelitas+ y jutzꞌima xinkikamisaj ri ma e-israelitas ta.+ Nuqꞌasan kꞌayew pa teq tinamit, pa chaqiꞌj y tzꞌiran ulew, pariꞌ teq mar y pa kiqꞌaꞌ ma eqetzij ta hermanos. 27Nuqꞌasan kosik roma ri samaj enubꞌanun, kꞌiy mul ma yin warneq ta, nuqꞌasan wayijal, nuqꞌasan chaqiꞌj chiꞌ. Kiy mul ma yin wayineq ta roma ri samaj, kiy mul nusikiken pe tew y kꞌisneq qa nutziaq chuwij.+
28Pa ruwiꞌ nojel ri kꞌayew niqꞌasaj pa nukꞌaslen, qꞌij-qꞌij kꞌo ralal ri samaj chuwij, ri achike ndikꞌatzin nibꞌen chin ngenbꞌen cuenta konojel ri bꞌotzaj teq ralkꞌuaꞌl ri Dios ri ndikimal kiꞌ pa rubꞌiꞌ. 29Porque atoq jun chikikajal ri ralkꞌuaꞌl ri Dios maneq ruchuqꞌaꞌ ndunaꞌ pa rukꞌaslen, riyin chuqaꞌ ninaꞌ pa wánima ri nduqꞌasaj,+ y si kꞌo jun ndibꞌan chare chi ndiril jun roma nduyaꞌ kan ri Dios, riyin ndiyakatej woyowal roma keriꞌ ndibꞌanatej. 30Si ndikꞌatzin chi riyin niyaꞌ jubꞌaꞌ nuqꞌij, kin nitzijoj ri nuqꞌasan pa nukꞌaslen ri ngekꞌutu chi xa yin relik wineq y maneq ok wuchuqꞌaꞌ.+ 31Ri ru-Dios y Rutataꞌ ri Ajaw Jesús ri kin rukꞌulun wi chi jumul ndiyoꞌox ruqꞌij,+ retaman chi kin qetzij re nibꞌij chiwa. 32Atoq xikꞌojeꞌ pa tinamit Damasco, ri gobernador ri kꞌo chuxeꞌ rutzij ri rey Aretas xeruyaꞌ soldados chuchiꞌ ri puertas chin ri tinamit chin ta xirutzꞌen+ y xirutzꞌapij pa cheꞌ. 33Pero ekꞌo xetoꞌon wichin, xinkelesaj pa jun ventana ri kꞌo chuwech ri xan ri rutzꞌapin rij ri tinamit y pa jun mama chakech xinkiqasaj pe pa ulew, y keriꞌ xinanimej pa ruqꞌaꞌ.


text:
Hernán Siles Zuazo
Hernán Siles Zuazo sutiyuqqa (19 ñiqin pawqar waray killapi 1913 watapi paqarisqa Chuqiyapu llaqtapi, Buliwyapi, 6 ñiqin chakra yapuy killapi 1996 watapi wañusqa Montevideo llaqtapi, Uruwayipi) huk buliwyanu taripay amachaqmi, pulitikupas karqan. Iskay kuti Buliwyap umalliqninmi karqan, Nasyunalista Pachakutiy Rikch'arimuy (Movimiento Nacionalista Revolucionario, MNR) nisqap kamariqninmi karqan Víctor Paz Estenssorowan. 1952 watapi Buliwya Mamallaqta Pachakutiypa huk pusaqninmi karqan.
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]


text:
Filemón 1
Cartapa qallariyninmanta
1Kuyasqay llamkaqmasiyku Filemón, Cristo Jesusrayku preso kaq ñoqa Pablom iñiqmasinchik Timoteopiwan rimaykamuykiku. 2-Rimaykamunikutaqmi kuyasqanchik paninchik Apiatapas hinaspa peleaqmasinchik Arquipotapas chaynataq wasikipi huñunakuq llapallan iñiqkunatapas. 3Dios Taytanchikwan Señorninchik Jesucristoyá kuyakuynintawan hawkayayninta qamkunaman qosunkichik.
Filemonpa kuyakuyninmantawan iñiyninmanta
4Qanmanta tukuy tiempo yuyarispaymi Diosniyta mañakuspay graciasta qoni. 5Qanmantam uyarini Señorninchik Jesucristo kuyasqaykita hinaspa paypi hapipakusqaykita, chaynallataq iñiqmasinchikkuna kuyasqaykitapas. 6Diostam mañakuchkani iñiqmasiyku kaspayki kuyasqayki Cristorayku tukuy allinkuna ruway atisqanchikta yachanaykipaq, 7kuyakuyniyuq kasqaykiwanmi llumpay kusisqa hinaspa kallpanchasqa kachkani. Wawqelláy, qanmi iñiqmasinchikkunapa sonqonta kusikuywan kallpanchaykurqanki.
Onesimopaq Pablo mañakusqanmanta
8Cristopa apostolnin kasqayraykuqa kanmi derechoy imam ruwanayki kamachinaypaq, 9ichaqa kuyakuywanmi ruegakamuyki. Ñoqa Pablom machuña kani kunanñataqmi Jesucristorayku preso kaspay 10-ruegakamuyki churiy Onesimopaq, payqa carcelpi kaspa iñichisqaymi.
11Ñawpaqtaqa mana imapaq servisuqniki esclavom karqa, kunanmi ichaqa qampaqpas ñoqapaqpas servikuqña. 12Chaynaqa, kunanmi kutichimuyki, ñoqata chaskiwachkaq hinayá chaskiykuy. 13Munaymanmi ñoqawanña kananta chaynapi Cristomanta allin noticiata willakusqayrayku preso kasqaypi qampa rantikipi yanapawananta. 14Ichaqa manam imatapas ruwaymanchu mana simikiwanqa, chaynapi allin ruwasqaykiqa mana obligasqa kaspa sonqoykimanta kananpaq. 15Ichapas Onesimoqa chaypaq qanmanta karunchakururqa, chaynaqa chaskiykuyá wiñaypaqña qanwan kananpaq, 16amaña esclavota hinañachu aswanqa kuyasqayki wawqekita hinaña. Ñoqapas wawqeyta hinam kuyani chaynaqa qamqa astawanraqchá kuyanki, manam runamasinchik kasqanraykullachu aswanqa Señorninchikpi iñiqmasinchik kasqanraykum.
17Sichum iñiqmasikipaq hapiwaspaykiqa paytapas ñoqata hinayá chaskiykuy. 18Icha imapipas piñachisurqanki otaq manukusurqankipas hinaptinqa ñoqapa cuentaymanyá churaykuy. 19Ñoqa Pablom makiywanpuni qellqamuchkayki: “Ñoqam pagapusqayki”, nispa. Allilla rimaypiqa tukuy imayuq kasqaykimantawan pim kasqaykimantaqa qampas debewankim. 20Chaynaqa, wawqelláy, Señorninchikman iñiqmasiy kasqaykiraykuyá kay valekusqayta arí niykullaway. Cristopi wawqey kasqaykiraykuyá sonqoyta tiyaykachiy.
21Qellqamuchkaykiqa kasukunaykita hinaspa kay nimusqaykunamantapas aswanraq ruwanaykita yachaspaymi. 22Chaynaqa, hamuspay samaykunaypaqyá wasikita allichaykapuwachkay, Dios mañakusqaykichikman hinam huktawan qamkunaman watukuq hamuyta munachkani.
Cartapa tukuyninmanta
23-Cristorayku presomasiy Epafrasmi rimaykamusunki, 24----rimaykamusunkitaqmi llamkaqmasiy Marcospas, Aristarcopas, Demaspas hinaspa Lucaspas.
25Señorninchik Jesucristoyá kuyakuyninta qamkunaman chaqchurimuchun. Amén.


text:
1Adanpa mirayninkunan karqan: Set, Enós, 2Cainán, Mahalaleel, Jared, 3Enoc, Matusalén, Lamec, 4Noepiwan. Noepa mirayninkunan karqan: Sem, Cam, Jafetpiwan. 5Jafetpa mirayninkunan karqan: Gomer, Magog, Madai, Javán, Tubal, Mesec, Tiraspiwan. 6Gomerpa mirayninkunan karqan: Askenaz, Rifat, Togarmapiwan. 7Javanpa mirayninkunan karqan: Elisa suyu runakuna, Tarsis runakuna, Quitim runakuna, Rodanim runakunapiwan. 8Campa mirayninkunan karqan: Cus, Mizraim, Fut, Canaanpiwan. 9Cuspa mirayninkunan karqan: Seba, Havila, Sabta, Raama, Sabtecapiwan. Raamaq mirayninkunan karqan: Sebawan Dedanpiwan. 10Cusmi churiyarqan Nimrodta, paymi kay pachapi allin atiyniyoq qhari karqan. 11Mizraimpa mirayninkunan karqan: Lud runakuna, Anam runakuna, Lehab runakuna, Naftuh runakuna, 12Patrus runakuna, Casluh runakuna, Caftor runakunapiwan, paykunaq mirayninmi karqan Filistea runakuna. 13Canaanmi churiyarqan phiwin Sidonta, Het-tawan, 14mirayninkunataq karqan: Jebus runakuna, Amor runakuna, Gerges runakuna, 15Hev runakuna, Arac runakuna, Sin runakuna, 16Arvad runakuna, Zemar runakuna, Hamat runakunapiwan. 17Sempa mirayninkunan karqan: Elam, Asur, Arfaxad, Lud, Arampiwan. Arampa mirayninkunan karqan: Hul, Geter, Mesecpiwan. 18Arfaxadmi churiyarqan Selata, Selataq churiyarqan Heberta. 19Hebertaq iskay churikunata churiyarqan. Hukninpa sutinmi Peleg karqan, p'unchayninkunapi kay pacha runa rakirqarisqa kasqanrayku, wawqenpa sutintaq Joctán karqan. 20Joctanmi churiyarqan Almodadta, Selefta, Hazarmavet-ta, Jerata, 21Adoramta, Uzalta, Diclata, 22Ebalta, Abimaelta, Sebata, 23Ofirta, Havilata, Jobabtawan. Llapan chaykunan Joctanpa mirayninkuna karqan. 24Sempa qhepantataq kaykuna karqan: Arfaxad, Sela, 25Heber, Peleg, Reu, 26Serug, Nacor, Taré, 27Abrampiwan. Paymi Abraham karqan. 28Abrahampa churinkunan karqan: Isaacpiwan Ismaelpiwan. 29Kaykunan mirayninkuna karqan: Ismaelpa phiwi churin Nebaiot, chayman qatiqkunataq Cedar, Adbeel, Mibsam, 30Misma, Duma, Massa, Hadad, Tema, 31Jetur, Nafis, Cedemapiwan. Chaykunan Ismaelpa churinkuna karqan. 32Abrahampa tiyaqmasin Ceturataq wachakurqan Zimramta, Jocsanta, Medanta, Madianta, Isbacta, Shuatawan. Jocsanpa churinkunan karqan: Sebapiwan Dedanpiwan. 33Madianpa churinkunan karqan: Efa, Efer, Hanoc, Abida, Eldapiwan. Llapan chaykunan Ceturaq churinkuna karqan. 34Abrahammi Isaacta churiyarqan, Isaactaq Esauta Israeltawan churiyarqan. 35Esaupa churinkunan karqan: Elifaz, Reuel, Jeús, Jaalam, Corepiwan. 36Elifazpa churinkunan karqan: Temán, Omar, Zefo, Gatam, Cenaz, Timna, Amalecpiwan. 37Reuelpa churinkunan karqan: Nahat, Zera, Sama, Mizapiwan. 38Seirpa churinkunan karqan: Lotán, Sobal, Zibeón, Anah, Disón, Ezer, Disanpiwan. 39Lotanpa churinkunan karqan: Horipiwan Homampiwan. Timnataq Lotanpa panan karqan. 40Sobalpa churinkunan karqan: Alván, Manahat, Ebal, Sefo, Onampiwan. Zibeonpa churinkunan karqan: Ajapiwan Anapiwan. 41Anahpa churinmi karqan: Disón. Disonpa churinkunan karqan: Hemdam, Esbán, Itrán, Queranpiwan. 42Ezerpa churinkunan karqan: Bilhán, Zaaván, Jaacanpiwan. Disanpa churinkunan karqan: Uzpiwan Aranpiwan. 43Israel runakuna ukhupi manaraq rey kamachikushaqtinmi, Edom hallp'api kamachikuq reykunaqa kaykuna karqan: Beorpa churin Bela, paypa llaqtanmi Dinaba sutiyoq karqan. 44Bela wañukapuqtinqa Bosramanta Zeraq churin Jobabmi rantinpi kamachikurqan. 45Jobab wañukapuqtinqa Temán suyumanta Husammi rantinpi kamachikurqan. 46Husam wañukapuqtinqa Bedadpa churin Hadadmi rantinpi kamachikurqan, paymi Moab campopi Madián runakunata atiparqan, llaqtanpa sutintaq Avit karqan. 47Hadad wañukapuqtinqa Masrecamanta Samlan rantinpi kamachikurqan. 48Samla wañukapuqtinqa Eufrates mayu qayllapi kashaq Rehobotmanta Saulmi rantinpi kamachikurqan. 49Saúl wañukapuqtinqa Acborpa churin Baal-hananmi rantinpi kamachikurqan. 50Baal-hanán wañukapuqtinqa Hadadmi rantinpi kamachikurqan, payqa karqan Pau llaqtamantan, warmintaq karqan Mezaabpa nietan Matredpa ususin Mehetabel. 51Hadadpas wañukapullarqantaq. Edom umallikunan karqan: Timna, Alva, Jetet, 52Aholibama, Ela, Pinón, 53Quenaz, Temán, Mibzar, 54Magdiel, Irampiwan. Chaykunan karqan Edom umallikuna.
Copyrighted Material
Learn More


text:
Islas de la Bahía suyu
Islas de la Bahía suyu (kastilla simipi: Departamento de Islas de la Bahía), nisqaqa huk suyum Unduras mama llaqtapi. Uma llaqtanqa Roatán.
260 km²
Yuyarina
Wiñay kawsay[llamk'apuy | pukyuta llamk'apuy]
Kamasqa 14 ñiqin pawqar waray killapi 1872 watapi
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
232 509 runakuna
Pulitika rakiy[llamk'apuy | pukyuta llamk'apuy]
Munisipyukuna[llamk'apuy | pukyuta llamk'apuy]
4 munisipyukuna:
Llaqtakuna[llamk'apuy | pukyuta llamk'apuy]
Pukyumantakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Islas de la Bahía suyu.


text:
San Lucas 3
Shutichikuq Juanmi chunllaqkunapi yaĉhachikuran
(Mt 3.1-12; Mr 1.1-8; Jn 1.19-28)
1-2Kinsi añupaqna Tiberio César mantakuq katin, Zacariaspa wamran Juanta, Dyusqa uk chunllaq lugarpi parlaran yaĉhachikunanpaq. Chaymi chay tyimpukunallapi Poncio Pilato Judeapa gubyirnun karan. Nataq Herodes-shuypaqa Galileapi mantakuq. Chay uknin Felipiqa mantakuq Iturea pachapi, chaynulla Traconite pachapipis mantakuq paylla. Nataq Lisaniaqa mantakuq Abiliniapi. Anaswan Caifás-shuypaqa kurakunapa mantaqnin karanllapa. 3Chay tyimpukunapimi Juanqa tukuy chay riyu Jordanpa lugarninkunapi puriran yaĉhachikur, runakunaqa uchanllapata dijarna, Dyusta kasur shutikunanllapapaq. Chayna, Dyusqa uchanllapakunamanta pirdunar washananpaq. 4Juanqamiri chiqapta chaynu yaĉhachikuran, imanuĉhi Dyuspa rimaqnin Isaías kaynu niran chaynulla:
“Uk runami kusa jwirtita rimar chunllaqpi nin:
‘Amitunchik Dyuspa nanninta kamakachiyllapa, uchaykillapata dijar Dyusta kasurllapana.
Chaynuqami kusa dirichula nanta kiĉhaq yupayna kankillapa kanqa.
5Tukuy pukrukuna pampalla kidanqa.
Tukuy qaqakuna, sirkakunapis shumaq pampalla kanqa.
Qinqulla nankuna kaqkunapis dirichakanqa.
Nankuna uĉhku uĉhku kaqkunapis pampalla tikrakanqa.
6Tukuy pachapi runakunami rikanqallapa
Dyus Washakuqninta kaĉhamutinqa’ ”.
7Isaías nishannulla runakuna Juan shutichinanpaq lluqshimutinqa, payqa niyaq:
“¡Largu kurukunapa ayllunkuna! ¿Chay manchaypaq kastigumanta washakayashunllapa nirchu yarpuyankillapa? 8Chaynu yarpuyarqa Dyusninchikpinari chiqapta kriyiyllapa, yaĉhananllapapaq chiqapta uchaykillapata dijar, Dyusninchikta kasunkillapana nir. Ama qamkunallaqa alabakayllapachu ‘Abrahampa ayllun kar washakayanchikllapa’ nirqa. Chaqa allita nishaykillapa: Dyus munarqami kay rumikunamatapis, Abrahampa ayllunpaq tikranarqa, tikranman. 9Achapismi listuna qirukunata ĉhupanmanta kuchunanpaqqa. Chaqa tukuy qiru mana allita puquqtaqa, kuchur itakunqa ninaman”.
10Chaynu Juan rimatinqa, chay runakunaqa niranllapa:
— Chaqa, ¿imatataq rurashaqllapa ama kastigamananllapapaqqa?
11Juanqa paykunata niran:
— Mayqannikillapapis ishkay raĉhpayjun kaq, mikunayjun kaqpis, quyllapa uk mana kaqniyjunta.
12Chay Romapaq wakin impwistuta kubrakuqkunapismi qimikaranllapa, shutikunanllapapaqqa. Chaymi Juantaqa kaynu nir tapuranllapa:
—Yaĉhachikuq Taytituy, ¿imatataq rurashaq nuqakunaqa?
13Chaymi Juanqa chaykunatapis niran:
—Ama kubrakuyllapachu mastaqa, chay kubrakushaykillapamantaqa.
14Chaymantaqa chaynulla wakin suldadukunapis tapuranllapa Juantaqa:
—Nuqakuna-shuypaqa, ¿imatataq rurashaqllapa? nir.
Chaymi Juanqa paykunataqa niran:
—Ama mayqantapis yanqallamanta imanta kitayllapachu. Chaynulla ama yanqallamantaqa uchachayllapachu. Chay michkataĉhi ganankillapa chaywanqa kuntintakayllapana.
15Runakunaqami kusalata rikakuyaranllapa tapunakurllapa, imanupiqa Juan kanman Dyuspa Akrashan Cristunqa nir. 16Piru Juanqa paykunataqa niran:
“Chiqaptami nishaykillapa: Nuqaqami shutichikuni yakulawan. Nataq uk shamur-shuypaqami shutichikunqa Santu Ispirituwan, ninawan ima. Payqami kusa mas puytiq nuqamantaqa. Nuqaqa paypa naypanpiqa mana sirbinichu llanqinpa watunta kaĉhanaypaqlamapis. 17Chay payqamiri apamuyan urkitanta makinpi charikur triguta akrananpaq pajanmanta. Chaynu shumaqcharqami chay trigutaqa ĉhuranqa ĉhurakunanpi. Nataq pajanta-shuypaqa rupachinqa. Chay ninaqami ratakurqa mana wanunqachu”.
18Chaynumiri shumaqta willar, Juanqa yaĉhachikuran imanumi Washakuq shamuq chayqa kanqa nirmapis. 19Chaynullami chay gubyirnu Herodesta-shuypaqa anyaran, uknin Felipipa warmin Herodiaswan kayashanrayku, chaynulla tukuy wakin mana allin rurayninkunapaqpis. 20Piru ashwan Herodesqa, chay tukuy mana allinkunata rurashanpaq anyatinqa, ukmanta yarpur Juantaqa karsilachiran.
Jesusmi shutikuran
(Mt 3.13-17; Mr 1.9-11)
21Piru manaraq karsilpi kayar Juan kusa achka runakunata shutichiyatinqa, Jesuspis riran shutikuq. Chaynu shutikur Taytanman mañakuyatinqa syiluqa kiĉhakaran. 22Chaymi Dyuspa Santu Ispiritunqa Jesusman ishkimuran kusa rikaypaqla, uk palumitanu. Chaymi syilumanta-pacha Dyus kaynu niqta uyaparan:
“Qammi kusa munashay Wamray kanki.
Qamwanmi kusalata aligriyani” nir.
Kaykunami Jesucristupa unay ayllunkunaqa karan
(Mt 1.1-17)
23Amitunchik Jesucristo yaĉhachikuq qallarirqami trinta añuyjunmana kasha kanqa. Niqllapa Amitunchik Jesucristuqashi Josipa wamran nir.
José-shuypaqa, Elipa wamran nir.
24Eliqa, Matatpa wamran.
Matatqa, Levipa wamran.
Leviqa, Melquipa wamran.
Melquí-shuypaqa, Janapa wamran karan.
Nataq Janaqa, Josipa wamran.
25Josiqa, Matatiaspa wamran.
Matatiasqa, Amospa wamran.
Amosqa, Nahumpa wamran.
Nahumqa, Eslipa wamran.
Esliqa, Nagaipa wamran.
26Nagaiqa, Maatpa wamran.
Maatqa, Matatiaspa wamran.
Matatiasqa, Semeipa wamran.
Semeiqa, Josipa wamran.
Josiqa, Judapa wamran.
27Judaqa, Joanapa wamran.
Joanaqa, Resapa wamran.
Resaqa, Zorobabelpa wamran.
Zorobabelqa, Salatielpa wamran.
Salatielqa, Neripa wamran.
28Neri-shuypaqa, Melquipa wamran karan.
Melquiqa, Adipa wamran.
Adiqa, Cosampa wamran.
Cosamqa, Elmodampa wamran.
Elmodamqa, Erpa wamran.
29Erqa, Josuepa wamran.
Josueqa, Eliezerpa wamran.
Eliezerqa, Jorimpa wamran.
Jorimqa, Matatpa wamran.
30Matatqa, Levipa wamran.
Leviqa, Simeonpa wamran.
Simeonqa, Judapa wamran.
Judaqa, Josipa wamran.
Josiqa, Jonanpa wamran.
Jonanqa, Eliaquimpa wamran.
31Eliaquimqa, Meleapa wamran.
Meleaqa, Mainanpa wamran.
Mainanqa, Matatapa wamran.
Matataqa, Natanpa wamran.
32Natán-shuypaqa, Davidpa wamran karan.
Davidqa, Isaipa wamran.
Isaiqa, Obedpa wamran.
Obedqa, Boozpa wamran.
Boozqa, Salmonpa wamran.
Salmonqa, Naasonpa wamran.
33Naasonqa, Aminadabpa wamran.
Aminadabqa, Adminpa wamran.
Adminqa, Arnipa wamran.
Arniqa, Esrompa wamran.
Esromqa, Farespa wamran.
Faresqa, Judapa wamran.
34Judaqa, Jacobpa wamran.
Jacobqa, Isaacpa wamran.
Isaacqa, Abrahampa wamran.
Abraham-shuypaqa, Taripa wamran karan.
Tariqa, Nacorpa wamran.
35Nacorqa Serugpa wamran.
Serugqa, Ragaupa wamran.
Ragauqa, Pelegpa wamran.
Pelegqa, Heberpa wamran.
Heberqa, Salapa wamran.
36Salaqa Cainanpa wamran.
Cainanqa, Arfaxadpa wamran.
Arfaxadqa, Sempa wamran.
Sem-shuypaqa, Noepa wamran karan.
Noeqa, Lamecpa wamran.
37Lamecqa, Matusalenpa wamran.
Matusalenqa, Enocpa wamran.
Enocqa, Jaredpa wamran.
Jaredqa, Mahalaleelpa wamran.
Mahalaleelqa, Cainanpa wamran.
38Cainán-shuypaqa, Enospa wamran karan.
Enosqa, Setpa wamran.
Setqa, Adanpa wamran.
Nataq Adanta-shuypaqa Tayta Dyusmi ruraran.


text:
Huillagrichun mingashpami chunga ishquita cachashca
1Chai q'uipami Jesusca, Paipaj chunga ishqui yachacujcunata cayarca. Paicunamanca millai espiritucunata llujshichi tucunatapish, ima ungüihuan, ima nanaihuan cajcunata alliyachi tucunatapishmi curca.
2 Huillagrichun mingashca chunga ishquicunapaj shuticunaca, caicunami: Simonmi punta. Paitami Pedrota shutichirca. Paipaj huauqui Andrespish, Zebedeopaj churi huauquindijcunapishmi. Chaicunaca, shujca Jacobo, caishujca Juanmi. 3 Shinallataj Felipe, Bartolomé, Tomaspish, impuestota japij Mateopishmi. Alfeopaj churi Jacobopish, Tadeo nishca Lebeopishmi. 4 Cananistacunapuramanta Simonpish, Judas Iscariotepishmi. Paimi Jesustaca, huañuchijcunapaj maquipi churarca.
Chunga ishqui yachacujcunatami huillachun cachashca
5 Jesusca, Paipaj chunga ishqui yachacujcunataca, cashna yachachishpami cacharca:
–Mana israelcuna causan llajtacunamanca, ama ringuichijchu. Samaria llajta pueblocunamanpish ama yaicunguichijchu. 6 Israelcunapajllaman richij. Paicunaca, ovejacuna chingarishca shinami puricun. 7 Paicunapaj llajtacunapica: “Jahua pacha Diosca ñallami mandagrin” nishpa huillagrichij. 8 Ungushcacunatapish, leprahuan ungushcacunatapish alliyachichij, huañushcacunatapish causachichij. Supaihuan cajcunamantapish, supaicunata llujshichichij. Chai rurai tucunataca, cancunamanca mana cullqui jahua curcanichu. Cancunapish chaicunata rurashpaca, ama cullquiraicu ruranguichijchu.
9 Huillanaman rishpaca curitapish, cullquitapish, cobretapish ama chumbipi apashca ringuichijchu. 10 Shinallataj ñanpi micunapaj cucayu mochilatapish ama apanguichij. Churanatapish, pargatetapish churashcalla ringuichij, ama ishquita apashpa ringuichijchu. Taunallatapish ama aisashpa ringuichij. Cancunaca servinamanmi ricunguichij, servishcamantaca chasquinguichijmi.
11 Mai puebloman, mai llajtaman chayashpapish, maijan alli shungu runata mashcashcanguichij. Chaimanta ringacama, paipaj huasipi saquiringuichij. 12 Chai huasimanca: “Sumaj causaita charipaichij” nishpa yaicunguichij. 13 Cancunata alli chasquijpica, cancuna nishca shinallataj, huasiyujca sumaj causaita charichun. Ashtahuanpish mana chasquijpica, sumaj causaita charichun nishcaca cancunapajmanllataj tigrachun. 14 Mai huasipi cashpa, pueblopi cashpapish, cancunata mana chasquisha, mana uyasha nijpica chaimanta llujshishpa ringuichijlla. Chaquipi japirishca ñutu allpatapish chaillapitaj chaspinguichij. 15 Cancunata mana chasquijcunataca, imalla rurashcata Dios ricuchi punllapica Sodoma shuti, Gomorra shuti pueblocunata yallimi llaquichinga, chashnatajmi canga.
16 Riquichij, cancunataca ovejacunata atujcunapaj chaupipi cacharij shinami, millai runacunapajman cachani. Chaimanta, culebra shina yuyaisapa caichij, paloma shina alli caichij. 17 Alli yuyaihuan puringuichij. Cancunataca japishpa, mandajcunapajman pushangacunami. Paicuna tandanacuna huasicunapipish macangacunami. 18 Ñucamantami juchachishpa, llajtata mandajcunapajmanpish, jatun mandajcunapajmanpish apangacuna. Chaipimari mandajcunamanpish, mana israelcunamanpish ñucamanta huillai tucunguichij. 19 Paicunapaj ñaupajpica: “¿Imatataj nisha, ima shinataj rimasha?” nishpa, ama manchanguichijchu. Imata rimana yuyaitaca Diosllataj cungallami. 20 Mana quiquin yuyaillamantachu rimanguichij, ashtahuanpish cancunapaj Yayapaj Espiritumari rimana yuyaita cunga.
21 Quiquin huauquillatajmi huañuchichun japichingacuna. Yayacunapish quiquin huahuacunatami japichinga. Huahuacunapish, yaya mamata p'iñashpami huañuchichinga. 22 Ñucata crishcamantaca, tucuicunami cancunataca p'iñanga. P'iñacujpipish, tucuringacama catijtami Diosca quishpichinga. 23 Mai pueblopi huañuchishun nishpa catijpica, shujtaj puebloman miticushpa ringuichij. Runa Aichayuj ñuca tigramungacamapish, Israel llajtapica, manaraj tucui pueblocunapi huillanguichijchu.
24 Yachacujca, mana paita yachachijta yallichu. Amota servijpish, mana paipaj amota yallichu. 25 Yachacujca paita yachachij shina canaman chayashpaca allimi. Shinallataj amopaj runapish, paipaj amo shina canaman chayashpaca allimi. Cancunapaj huasiyuj yaya cajpipish, ñucataca supaicunata mandaj Beelzebú nincunami, cancunatacarin ima shinapishchari c'amingacuna.
26 Chashna llaquichinata yachashpapish, runacunataca ama manchaichijchu. Pi mana yachashca, pacalla saquirinaca mana canchu, caica tucuicunaman yachaj chayachingapajmi. 27 Ñuca cancunaman tuta yachachishcataca, punlla huillanguichij. Cancunaman rinrinllapi ñuca huillashcataca, huasi jahuamanta caparishpa huillanguichij. 28 Ama manchaichijchu, cuerpota huañuchishpapish almataca mana huañuchi tucungacunachu. Ashtahuanpish Taita Diosllata manchaichij. Almatapish, cuerpotapish Paimi ucu pachapi chingachi tucun.
29 Illu pajaritocunataca, ishquitami ashtahuan uchilla shuj cullquillapi c'atuncuna. Chashna cashpapish, cancunapaj Yaya mana huañuchun munajpica, shujllapish mana huañunchu. 30 Cancunatacarin, uma ajchacamamari yupashcata charin. 31 Chaita yachashca jahuaca, ama manchaichijchu. Cancunacarin, achca pajarocunatapish yalli valijmari canguichij.
32 Maijanpish shujtajcunaman ñucamanta huillajpica, ñucapish jahua pachapi caj ñuca Yayaman paimanta huillashami. 33 Pimanpish ñucata “Mana rijsinichu” nijtaca, ñucapish jahua pachapi caj ñuca Yayapaj ñaupajpica, paitaca “Mana rijsinichu” nishami.
34 Ñucataca, cai pachapi alli sumaj causaipi churangapaj shamushcataca ama yuyaichijchu. Sumaj causaipi churangapajca mana shamurcanichu, ashtahuanpish macanacui tiyachunmi shamurcani. 35 Churitaca yayapi, ushushitapish mamapi, nueratapish suegrapi p'iñaipi churangapajmi shamurcani. 36 Chashnami quiquin huasi ucupurallataj p'iñangacuna.
37 Pipish yayata, mamata ñucata yalli c'uyajca, mana ñucapaj cai tucunchu. Shinallataj pipish churita, ushushita ñucata yalli c'uyajca, mana ñucapaj cai tucunchu. 38 Chacatashpa huañuchinamanta mana ñucata catijca, mana ñucapaj cai tucunchu. 39 Chaimanta maijanpish quiquin causaita llaquijca chingaringami. Maijanpish ñucata caticushpa, quiquin causaita mana llaquijca, quishpiringami.
40 Maijanpish cancunata chasquijca, ñucatami chasquin. Shinallataj ñucata chasquijca, ñucata cachaj Diostami chasquin. 41 Shuj huillajta, Dios ima nishcata huillaj cashcamanta chasquijmanca, chai huillajman allita cuj shinallatajmi Diosca cunga. Cashcata ruraj runata, cashcata ruraj cashcamanta chasquijmanca, Diosca cashcata rurajman allita cuj shinallatajmi cunga. 42 Maijanpish cai uchillacunaman, ñuca yachacuj cashcallamanta shuj vaso chiri yacullatapish cujca, Diospaj maquimanta allita chasquingami. Chaica chashnatajmi canga– nircami.


text:
1Kayqa imatachus Diosqa Jesucristoman sut'inchachkarqan chaymi, ajinamanta payqa imakunachus jamuq p'unchaykunapi usqhayllata ruwakuchkanqa chaykunamanta jaywaqninkunaman rikuchinampaq. Jesucristoqa jaywaqnin Juanman riqsichinapaqmi angelninta kachamurqan. 2Juanqa tukuy imakunatachus rikuchkarqan chaykunataqa chiqantapunim rimarqan, jinaspataq imatachus Jesucristoqa Diospaq willayninta rimarquchkarqan chaymantapas payqa rikuqjinallataqmi kakuchkan. 3Kusikuyniyuqmi pichus kay jamuq p'unchaykunamanta willay kachkan chayta ñawirichkan jinataq pikunachus chay ñawirisqata uyarichkanku chaykunaqa, imaraykuchus pachaqa qayllapiñam kapun. 4Asia suyuniqpi kachkan chay qanchis iglesiamanmi nuqa Juanqa napaykumuni. Pichus kachkan, karqampuni jinataq kakuchkallanqa chay Diosniqmanta jinataq ima qanchis ajayukunachus tiyakunan chhikapi kachkanku chaykunamanta ima khuyapayakuyninta jinataq sumaq kayninta jap'iqaychis. 5Jinallataq pichus Diospaq chiqan irkataqnin kachkan chay Jesucristomantapas jap'iqallaychistaq, pichus ñawpaqkaq wañusqamanta kawsarimuqmi jinataq tukuy kaypachapi kaq kurajkaq suyu apaykachaqkunapaq kurajkaq apaykachaqninmi. Cristoqa munakuwanchismi, jinaspataq yawarninta jich'aspam juchanchiskunamanta qhispichiwanchis, 6jinaspataq nuqanchismantaqa uj qhapaq suyutam tiyt'achin. Dios Tatampaq jaywaqnin sacerdotekunamanmi tukuchipuwanchis. ¡Athunchasqa kay jinataq atiypas wiñaypaq wiñaynintimpaq paypaq kachun! Ajina kachun. 7¡Qhawariychis! ¡Cristom phuyu chawpipi jamuchkan! Tukuyninkum payta rikunqaku, pikunachus payman wañuchirqanku chaykunantinmi rikunqaku; jinataq tukuy kaypachapi kaq llaqtakunam payrayku waqanqaku. Ajinam ruwakunqa ¡Ajina kachun! 8Pichus kachkan, karqampuni jinataq kakuchkallanqa chay tukuy atiyniyuq Dios Tatam ajinata nin: “Nuqam qallariy jinataq tukuchaypas kani,” –nispa. 9Nuqa Juanqa qankunapaq wawqiykichismi kani, Jesusman ujchakusqayraykutaq qankunawan kuskam Diospaq qhapaq suyumpi, ñak'ariykunapi jinataq chay ñak'ariykunata atipanapaq kallpacharikuykunapipas wajasqa kasaq. Diospaq mayqin willayninkunatachus Jesusqa sut'inchachkarqan chay willaykuna willasqayraykum qucha chawpipi kaq Patmos nisqa jallp'aniqpi taripakurqani. 10Chaypi kachkaspataq, Tatapaq p'unchaynin kachkarqan chhikam Ch'uwa Ajayupaq atiyninwan apaykachasqa taripakurqani, jinaspataq nuqapaq qhipayniqmantaqa uj athun kunkawan wajach'akumuqtam uyarirqani, chay kunkataq uj pututupas phukukumuchkanman ajinam karqan, 11chaytaq ajinatam nirqawan: “Imatachus rikuchkanki chayta uj p'anqapi qilqaykuy, jinaspataq Éfeso, Esmirna, Pérgamo, Tiatira, Sardes, Filadelfia jinataq Laodisea chay Asia suyupi kaq qanchis iglesiakunaman apachiy.” –nispa. 12Pitaq rimapayamusqawanta rikunapaq qhipaniqman kutirirqani chhikataq; qurimanta ruwasqa candelabro nisqa micha k'anchachiykunatam rikurqani, 13Chay qanchis micha k'anchachiykuna chawpipitaq, uj runapaq Churimpas kachkanman ajinatam rikurqani. Paytaq chaki pampaman chayachkaq p'achayuqmi karqan, wijsa patanniqpitaq uj quri chumpiwan chumpiykurisqam karqallantaq. 14Chujchankunataq yuraq willmajina, manachayqa yuraq rit'ipas kanman ajinam karqan, ñawinkunataq nina lawrarachkaqman rijch'akuqmi karqan. 15Chakinkunaqa athun junch'api ninawan pukayachispa jijichkaq jiruman rijch'akuq sumaq lliphipichkaqmi karqan, kunkantaq uj phawchintapaq unu phawaqasqanjinam karqan. 16Pañaniq makimpiqa qanchis quyllurkunayuqmi karqan, siminmantataq purajniqman ariyuq athun ari kuchillum lluqsimurqan. Uyantaq imaynatachus kuska p'unchaypi inti k'ancharimuchkan ajinam karqan. 17Payman rikuspataq chakim pampaman wañusqajinam wijch'uwachakurqani. Chaywampas payqa pañaniq makinwan nuqaman churqataspam ajinata nirqawan: “Ama manchaychu, nuqam qallariy, tukuchay, 18jinataq pichus kawsachkan chaypas kani. Wañusqam kapurqani, chaywampas kunanqa wiñaypaqmi kawsapuni. Nuqam wañuyjawapi atiyniyuq kani. 19Imatachus rikuchkanki chayta qilqaykuy: imachus kunan kachkan jinataq imachus kachkanqa chayta qilqaykuy. 20Kaymi pañaniq makiypi rikuchkarqanki chay qanchis quyllurkunapaq jinataq qanchis micha k'anchachiykunapaq imatachus niyta munachkan chaypaq pakasqa willayninkunaqa. Chay qanchis quyllurkunaqa, qanchis iglesiakunapaq angelninkunam kanku, qanchis micha k'anchachiykunataq qanchis iglesiakunam kallankutaq.
Copyrighted Material
Learn More


text:
1Kaymin Moresetmanta Miqueasman Tata Diospa parlaykusqanqa, maypachachus Jotam, Ajaz, Ezequías ima Judapi reyes karqanku chaypacha. Kayta mosqoypi jina rikorqa Samariamanta, Jerusalenmantawan. 2Tukuy ayllusmanta kajkuna, uyariychej kayta: Tata Diosmin santo Templonmantapacha testigo jina qankunaj contraykichejpi sayanqa. 3Tata Diosmin llojsimonqa maypichus tiyakushan, chaymanta, jamonqataj thaskispa orqo patasninta. 4Jinapi chakisnin urapi orqos unuyanqanku, imaynatachus cera mach'aqa ninaman churaykojtinchej unuyan, jinata. Vallespis iskayman khallasqa kanqanku, imaynatachus ashkha yaku purispa wayq'osta ruwan, jinata. 5Kay tukoyqa jamonqa Jacobpa ayllun mana kasukoj kasqanrayku, jinataj Israelpa juchasninrayku. Maypitaj kashan Jacobpa mana kasukoj kayninri? Chayqa kashan Samaria llajtapi. Maypitaj kashanku Jacobpa juchallikuna lanti yupaychana wasisninkuri? Chaykunaqa kashanku Jerusalenpi. 6Chayraykumin Tata Diosqa nin: Samaria llajtata ruwasaj wasis thuñisqa qollusllataña, uvasta plantanapaj jina. Chay llajtamanta rumisninta tukuy valleman junt'achisaj, ura cimientosnintapis sut'iman rikhurichisaj. 7Tukuy lantisninkupis phirisqa kanqanku, tukuy k'ullu lantispis ruphachisqa kanqanku. Chaykunaqa phisu warmispa qolqe ganasqankuwan ruwasqa karqanku; ajinallatataj ujtawan phisu warmispa qolqellankumantaj tukuchisaj. 8Chayrayku ancha llakisqa waqasaj, chayraykullataj q'ara chakilla purisaj, k'ita alqo jina aullakuspa, suri jina waqaspataj. 9Samariaj lleqhesnenqa mana sanoyanampaj jina. Chay onqoytaj chayarqa Judakama, chantá Jerusalén llajtaypa punkusninkama. 10Ama kayta willaychejchu Gatpi tiyakojkunaman; amataj waqaychejchu. Nanaywan sunt'iraychej Bet-le-afraj ñut'u jallp'api. 11Safirpi tiyakojkuna, jallp'aykichejmanta llojsiychej q'araslla, p'enqaymanta wañushaj. Mana llojsenqankuchu Zaananpi tiyakojkuna. Bet-eselpi waqay kashan, qankunataj mana pi yanapajniyoj qhepakunkichej. 12Marotpi tiyakojkuna imaynatataj kusisqa kankuman Tata Diospa castigon Jerusalenpi punkusninkama chayamojtinri? 13Qankuna Laquispi tiyakojkuna israelitas jinallataj Diospa contrampi oqharikorqankichej. Qankunanejta Sionpis juchallikorqa, kunantaj carretasniykichejman caballosta t'inkiychej. 14Moreset-gatman t'inkasta qoychej ripunaykichejpaj. Aczib llajtaqa Israelpa reyesnimpaj tojlla jina kanqa. 15Tata Diosqa nin: Maresa llajtapi tiyakojkuna, qankunaj contraykichejpi watejmanta uj atipajta kachamusaj; Israelpa jatun kaynin Adulamkama chayanqa. 16Qanrí, Sión llajta, umaykita t'ojlukuy llakiyniykita rikuchispa chay sumaj munasqa wawasniykimanta. Astawan umaykita q'araykuy suweq'araj umanman rijch'akunankama, imaraykuchus wawasniykeqa waj nacionman presos apasqa kanqanku.
Copyrighted Material
Learn More


text:
Sankt Peterburg
Sankt Peterburg llaqtaqa (rusu simipi: CaHkT-ПeTepбypr, Simun Pidrumanta sutichasqa) Rusiya mama llaqtapi, Chinchay-Kunti Rusiya suyupi, huk hatun llaqtam. 1703 watapis kamasqa karqan, 1917 watakamas Rusiyap uma llaqtan kaspa. 1924 watamanta 1991 watakama Leningrad sutiyuq karqan (Leninmanta sutinchasqa).
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa tinkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Sankt Peterburg.


text:
Tarija suyu
Tarija suyu (aymara simipi: Tarixa jach'a suyu; kastilla simipi: Departameto de Tarija) nisqaqa huk suyum Buliwya mama llaqtapi. Uma llaqtanqa Tarija llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqa sallqa suyukuna: Aguaragüe mamallaqta parki - Tariquía flora faunapas mama llaqta risirwa - Sama walla kawsay risirwa
- Urqukuna: Quebrada Honda - Tacsara - Yunchara - Chorcoya - Sama; Walla: Awarawi walla
- Quchakuna:
- Mayukuna: Pilkumayu - Pantimayu
Pulitika Rakiy[llamk'apuy | pukyuta llamk'apuy]
- Suqta pruwinsyanmi kan.
Runakuna[llamk'apuy | pukyuta llamk'apuy]
Tarija suyupiqa aswanta mana indihina runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Tarija suyupiqa kastilla, qhichwa, aymara, waraniyi simikunatam lliwmanta astawan rimanku. [2]
Rikchakuna[llamk'apuy | pukyuta llamk'apuy]
Francisco Pérez de Uriondo wank'a (Tarija llaqtapi)
Suyupi paqarisqa[llamk'apuy | pukyuta llamk'apuy]
Víctor Paz Estenssoro, Buliwya suyup umalliqnin (1952-1956, 1960-1964, 6 ñiqin chakra yapuy killapi 1964 watamanta 4 ñiqin ayamarq'a killapi 1964 watakama, 1985-1989), paqarimurqa Tarija llaqtapi 2 ñiqin kantaray killapi 1907 watapi.
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]


text:
1Noqa Simón Pedro kani, Jesucristoj kamachin, apostolnintaj. Kay cartata qankunaman qhelqamuni, pikunachus Salvawajninchej Jesucristo Diosninchejpa cheqan kayninnejta, noqayku jina chay may valorniyoj creeyta jap'erqankichej, qankunaman. 2Diospa qhasilla k'acha yanapaynin, sonqo tiyaykuytaj qankunapaj ashkha kachun, Dios Tatata, Señorninchej Jesucristota ima rejsisqaykichejnejta. 3Diosqa may sumaj atiyninwan tukuy imasta qowanchej cheqan kajman jina kawsananchejpaj, Payta sumajta rejsisqanchejrayku. Payqa wajyawarqanchej jatun kayninwan, atiyninwantaj. 4Chay imasnejta Dios qowarqanchej jatuchaj may jina valorniyoj qosaj nisqasninta. Ajinamanta qankunaqa, imaynachus Dios kasqanwan ujchasqa kankichej. Jinallataj chay nisqasninnejta ayqeyta atinkichej kay pachaj millay imaswan ch'ichichasqa kanamanta, mayqenkunachus sajra munayniykichejmanta jamun, chaymanta. 5Chayrayku qankunaqa atisqaykichejta kallpakuychej, creesqaykichejman yapanaykichejpaj k'acha kawsayta, k'acha kawsaymantaj yachayta. 6Yachayman yapaychej aychaj sajra munayninta atipayta, chaymantaj yapaychej ñak'ariypi sinch'i sayayta, chaymantaj yapaychej cheqan kajman jina kawsayta. 7Cheqan kajman jina kawsayman yapaychej hermanospura allinta kawsakuyta, chaymantaj yapaychej munakuyta. 8Chay imaschus qankunapi kashanku, ashkhayashankutaj chayqa, yanapasonqanku kawsayniykichej ama qhasilla kanampaj, Señorninchej Jesucristota rejsisqaykichejpi mana jinalla kanaykichejpaj. 9Sichus pejpa kawsaynimpi chay imas mana tiyan chayqa, chay runaqa pisi ñawiyoj kaspa, mana rikuyta atinchu, qonqapuntaj ñawpa juchasninmanta llimphuchasqa kasqanta. 10Chayrayku hermanos, may k'uchi kaychej wajyasqas, ajllasqastaj kasqaykichejpi sumajta sayanaykichejpaj. Sichus chay imasta ruwankichej chayqa, mana jayk'ajpis urmankichejchu. 11Chay jinamanta, Señor Jesucristo Salvawajninchejpa wiñay reinonman may kusiypi pusaykusqa kankichej. 12Chayrayku mana sayk'uspa chay imasmanta yuyarichillasqaykichejpuni. Yachanipis qankuna chay imasta yachasqaykichejta, kunantaj cheqa kajta yachasqaykichejpi sumaj sinch'ita sayashasqaykichejta. 13Chaywampis noqa yuyani allin kasqanta qankunata yuyarichinay kay pachapi kawsanaykamaqa. 14Yachakuniña pisi p'unchaymantawan kay aycha cuerpoyta saqepunayta, Señorninchej Jesucristo sut'inchawasqanman jina. 15Chayrayku, atisqayta ruwallasajpuni, wañupusqaymanta qhepaman qankuna chay imasmanta sapa kuti yuyarikunaykichejpaj. 16Señorninchej Jesucristoj atiyninmanta, jamuyninmantawan qankunaman willasqaykoqa mana runaj sumaj wakichisqan cuentoman jinallachu karqa, manachayqa noqaykupuni rikorqayku Paypa jatun kayninta. 17Dios Tataqa Jesucristota jatuncharqa, oqharerqataj may pataman, maypachachus Tukuy Atiyniyoj Jatunchasqa Reyqa nimorqa: Kaymin munasqa Chureyqa. Paywan may kusisqa kani, nispa, chaypacha. 18Noqaykupis uyarerqayku janaj pachamanta chay parlamojta, maypachachus chay santo orqopi Jesuswan khuska kasharqayku, chaypacha. 19Chayta uyarispa, repararqayku profetaspa willasqanku jinapuni kasqanta. Chay nisqankuta kasuta ruwaspaqa, allinta ruwankichej. Chayqa k'ancharin, imaynatachus uj k'anchay laqhapi sut'iyanankama k'anchan, ajinata; jinallatataj k'anchanqa sut'iyay ch'aska llojsimuspa, sonqosniykichejpi k'ancharinankama. 20Ñawpajta kayta yachaychej: Diosmanta Qhelqasqapi profetaspa sut'inchasqankoqa mana paykunaj yuyayninkuman jinallachu karqa, 21imaraykuchus profetaspa sut'inchasqankoqa mana jayk'ajpis runaj munayninmantachu jamorqa. Manachayqa, Espíritu Santomin Diosmanta chay imasta parlarqa runasnejta.
Copyrighted Material
Learn More


text:
VILLAJUN REVISTA Núm. 3, 2017 | Chuscu caballopi tiarishcacunaca ñami calpanajun
¿IMATATA NIPANGUIMAN?
Bibliapi Revelación o Apocalipsis libropi chuscu caballocunapi tiarishpa calpanajujcunamandaca casi tucuicunami yachan. Huaquin gentecunaca chaita liishpaca manllarinmi. Cutin shujcunaca ashtahuan yachangapami munan. Shina profeciacunamanda Biblia imata nijta ashtahuan ricupai:
‘Cashna villashca shimicunata liishpa, ima tucunatapash caipi escribishca villajujta uyajcunaca, ninanda cushijuichi’ (Revelación [Apocalipsis] 1:3).
Cai revistapi llujshishca temaca, Apocalipsis libropi chuscu caballocunapi tiarishpa calpanajujcunaca ali villaicunatapash charijtami ricuchin.
CALLARI TEMA
¿Apocalipsis libropi chuscu caballocunamanda yachajunaca minishtirinllu?
Chuscu caballocuna: yura, puca, yana, quillo. Apocalipsis libropica chuscu caballopi tiarishcacunamanda parlashcaca último libro Bibliapica rijsishcami can. Revelación o Apocalipsis libropi.
CALLARI TEMA
Apocalipsis libropi chuscu caballopi tiarishcacunaca ¿imatata ricuchin?
Muscuipi cuenda ricushcacuna imata ningapaj munashcata yachajupai.
Biblia cabal cashcataca ¿imashinata yachanchi?
Tal vez Tatenai runaca na rijsishca carcachu. Shinapash alpa turuhuan rurashca tabla cuendacunapica Tatenai shutita escribishcatami tarishca
BIBLIAMI GENTECUNAPA CAUSAITA CAMBIASHCA
Béisbol pugllaitami ninanda gushtarcani
Samuel Hamilton beisbolta pugllashpa trabajanatami yapata gushtan carca, lisiarishpami ñana pugllashpa catita usharca. Shinapash Bibliata yachajushpami paipa causaica cambiarca.
EJEMPLOS DE FE
shuj juyailla huarmimi carca
Egipto llactapimi Faraonba cati mandajcunaca Sara juyaillagu cashcata ricurca. Jipaman imata pasashcata yachashpaca na crita ushanguichu.
¿Imatata Bibliapica nin?
¿Taita Diosca gentecunata agllashpallachu ali tratan? ¿Shuj gentecunatallachu bendician? ¿Cutin shujcunataca nalichu tratan?


text:
Noticias
Noticias Destacadas
- Shuk llakichishpa yumakta hapishka kay Otavalo kitypi.
- Tantanakushka llakichikuna shiraykunata hatukukta chikanyachishka kay “Impacto 24” llankaywan.
- Chapakkuna chikanyachishkami tantanakushka llakichikunata llullashpa shuwashkamanta.
- Hapishkanchikmi llakichik runakunata paykunaka llakichishpa shuwakmi kashka illapa hayñiwan.
Últimas noticias
- Shuk llakichishpa yumakta hapishka kay Otavalo kitypi.
- Tantanakushka llakichikuna shiraykunata hatukukta chikanyachishka kay “Impacto 24” llankaywan.
- Chapakkuna chikanyachishkami tantanakushka llakichikunata llullashpa shuwashkamanta.
- Hapishkanchikmi llakichik runakunata paykunaka llakichishpa shuwakmi kashka illapa hayñiwan.
- Shuk runa apakushkami huywakunata shinllatak muyukunata illapa hayñikunapakta.
- Ministro del Interior y Comandante General mashi pushakkuna pakta llankaykunata sinchiyachinka ayllukunapa kasilla kawsayta 2018 watapi.
Ministro del Interior y Comandante General mashi pushakkuna pakta llankaykunata sinchiyachinka ayllukunapa kasilla kawsayta 2018 watapi.
El Ministro del Interior César Navas, mashi pushak paywanmi kashka Viceministro Andrés de la Vega, kipa pushak chaskishkami yanapayknata kay mushuk watapi Comandante General de la Policía Nacional, General Inspector Ramiro Mantilla mashi pushak shinallatak Mando Institucional mashi pushakkuna yanapaykunata kushka, kay tantanakuyka paktashkami kay chillay puncha 3 kulla killa 2018 wata, mashi pushakunapa wasipi.
Kay tantanakuypi Comandante General mashi pushak, paymi tantalla kashka kipa pushak mashikunawan, yanapaykunata kushka Ministro del Interior mashi pushakta shinallatak paywan llankak mashkunata, “Kay wata tukuripi shinallatak shuktak wata kallaripi, kanmi alli pachakuna ima shina kay llankayta rikunapa, kay rikurayay ruraykunata, shinallatak llankay kamakpi mashikunata, kay 2017 wata, paktachishkanchikmi ñukanchik llankaykunata”, rimarishka.
Kay mashi pushak rimarishkami pakta llankaykunata sinchiyachishpa ayllukunapa yanapaykunata kay mamallaktapi. “Tukuchinchikmi kay watapi 5.77% wañuykunata, patsak waranka runakunamanta. Shinallatak llakichikunamanta ashallachishkami 7.48% llakichikunata, ña charinmi kay mashi pushak chapakkuna, tukuy kay llankaykuna kanmi Ministerio llankaymanta yanapakunawan, kikin kay llankay kamakta pushaktapash” rimarishkami.
Shinallatak wankurishkami kay llankaykunata paktachikushkamanta Ministro César Navas mashi pushak shinallatak paypak yanapakuna, tukuymanta paktachishpa pakta llankaykunata ña churashka kay 2018 wata..
“Mama llaktapa chapakkuna kanmi tantalla ayllukunpa kasilla kawsayta, pakta llankay munaykunawan , wakaychinkapa ayllukunapa kasilla kawsayta”, rikuchishkami Comandante General. Mashi pushak .
Ministro César Navas mashi pushak yanapayta kushkami kay llankaymanta, “Sumakchinmi Ña yachanchikmi kay tukuy mashi pushakunamanta ashtawan paykunapa llankaywan wankurishpa. Kay pasak kanchis killakuna kanmi mushk ñukanchik chapakkunapa llankaykunata paykunapa llaktakunapi.
Mashi pushak kutin rimarishkami Mamallakta chapakkunapa llanaky kamakwan ashtawan paktachinkami llankaykunata. “Chaskishkani kay llankayta katishami llankay katikunawan wiñarishpa shinallatak llankay katikunawan.
Tukuripika chapakkunata pushak shinallatak Jefe del Estado Mayor, General Inspector Nelson Villegas, kushkakunami shuk sumakchita Ministro César Navas shinallatak Viceministro Andrés de la Vega, mashi pushakkunaman, rikuchishkami ashtawan wankurikunata shinallatak yanapaykunata ayllukuna kasilla kawsaypa kay mamallaktapi. DNCE/M. Rojas/Traductor/Luis P.


text:
Chanta Tata Diosqa nirqa: ¨yaku uj cheqallapi kananta.¨ Chanta ajina karqa. Tata Diosqa yakumanta t´aqasqata janaqpachata suticharqa. Wakin yaku janaqpachapi karqa chanta wakin yaku kay pachapi karqa. Ajinamanta iskay kaq p`unchay tukuchasqa karqa.
Chanta Tata Dios nirqa ¨yaku kay pachapi uj cheqallapi tantasqa kananta ch´aki rikhurinampaq.¨ Ajina karqa. Tata Dios ch´aki kajta jallp´ata suticharqa. Yakuta uj cheqallapi tantaykusqa chayta mama qochata suticharqa. Tata Dios nirqa ¨jallp´api tukuy laya q´omerkuna poqochun chanta qhorakuna poqochun sach´akunapis poqollachuntaj.¨ Chanta jallp`api tukuy layakunamanta sach´akuna wiñarqa chanta q´omerkuna, sach´akunapis poqorqanku. Chayta Tata Dios sumaj kasqanta rikhorqa. Ajinamanta kinsa kaj p´unchay tukuchasqa karqa.
Chanta Tata Diosqa nirqa: ¨k´anchaykuna janaq pachapi kachun kay pachapipis k´anchanapaq chanta t´aqanapaq p´unchayta tutatawan. Chanta ajina karqa. Tata Diosqa iskay k´anchayta ruwarqa. Uj jatun k´anchayta p`unchaypi k´anchanapaq chanta uj aswan juchuy k`anchaytataj tutapi k`anchanapaq. Chanta Tata Diosqa ch´askakunata janaq pachapi churarqa p´unchaykunata, watakunata, jatuchej p`unchaykunata ima churanapaj. Tata Diosqa sumaj kasqanta rikhorqa. Ajinamanta tawa kaj p´unchay tukuchasqa karqa.
Chanta Tata Diosqa nirqa, ¨yakupi tukuy laya challwakuna miranchu¨ jillanataj phawaj p´isqokuna kay pachapi kachun. Ajinataj karqa. Tata Diosqa tukuy challwakunata mama qochapi ruwarqa tukuy p`isqokunatapis chanta Tata Diosqa sumaj kasqanta rikhorqa. Chanta paykunata bendispa, nirqa, ¨ashqha mirayninku kapuchun jillanataj mama qochaman junt´achun jinamanta ashqha p´isqokuna kay pachapi kachun. Ajinamanta phisqha kaq p`unchay tukuchasqa karqa.
Chanta Tata Dios nirqa, ¨jallp´api kawsachunku tukuy laya uywakuna: runawan kawsakuj uywakuna, k´ita uywakuna, chanta pampapatapi qhatatakoj uywakuna ima, layankuman jina.¨ Ajinataj karqa. Tata Diosqa ruwarqa chay uywakunata rikuspa sumaj kasqanta nirqa. Chanta Tata Dios nirqa, ¨kunan runata ruwasuncheq noqacheqman rijch`akojta. Pay atiyniyoq kanampaj challwakuna, p´isqokuna, chanta runawan kawsakuj uywakuna, k´ita uywakuna, chanta pampapatapi qhatatakoj uywakuna ima. Chanta Tata Diosqa runata jallp´amanta ruwarqa, sinqampi samaykuspataj, payman kawsayta qorqa. Ajinamanta runaqa kawsayta qhallerqa. Chanta Tata Dios Edén nisqa huertata ruwarqa. Chaymantaj runata churarqa. Tata Diosqa iskay sach´akunata huerta chaupiman churarqa. Uj kawsay sach´ata chanta jinallataj allin kajta mana allin kajta yachanamanta sach´atapis. Tata Diosqa runaman uj kamachiyta qorqa, ¨tukuy sach´amanta huertapi mikhuyta atinki. Mana mikhuyta atinkichu allin kaj chanta mana allin kaj yachay sach´amanta. Chay poqoyta mikhunki chayqa cheqamanta wañunki. Chanta Tata Diosqa nirqa, ¨Mana allinchu runaqa sapallan kanan. Paywan kanampaj, uj yanapajta ruwapusaj,¨ nispa. Chanta Tata Dios tukuy uywakunata runa sutichanampaq aparqa. Chaywampis mana karqachu runata yanapajqa. Jinapi Tat Diosqa runata sinch´ita puñurpayacherqa, chaykamataj ujnin wajtanninta orqhorqa. Jinaspari, aychallanwantaj k´askaykuchiporqa. Chanta Tata Diosqa runaj wajtanninta orqhosqanmanta uj warmita ruwarqa jinaspataj runaman pusamorqa. Runataj warmita rikuspa nirqa: ¨Kayqa aychaymanta ruwasqa,¨ nispa. Chayrayku qhareqa tatanta mamantawan saqenqa, warminwantaj ujchakonqa, iskayninkutaj uj runa jinalla kanqanku. Tata Diosqa runata payman rijch`akojta ruwarqa. Qharita warmita ruwarqa chanta paykunata bendispa, nirqa, ¨ ashqha wawankuna kapuchun, kay pachamantaj junt´achun chanta kay pachata kamachichun. Adán, warmin Evawan, huertapi kasharqanku mana p´achayojlla, paykunkaqa p`enqa karqanku mana pachayoj qasqankumanta. Tata Diosqa sumaj kasqanta rikhorqa chay tukuy imata.
Qanchis Kaj P`unchaypi Tata Diosqa tukuy llank´ayninta tukuytawan samarkorqa. Chayrayku Tata Diosqa bendirsqa qanchis kaj p´unchayta. Kay kasahan willay janaqpachamanta kay pachamantawan Diospa ruwasqan.


text:
Tarpujhuan ch'imbapurashpa yuyachishca parlomi
1Jesusca, cutinmi mama cucha c'uchupi yachachi callarirca. Chaipica, achcacuna Paipaj muyundijpi tandanacumujpimi, Jesusca cuchapi caj barcoman huichiyashpa tiyarirca. Tandanacushca gentecunaca, yacu uripimi saquirirca. 2 Chaipica imalla yachachina cashcataca, yuyachina parlocunahuanmi, achcata cashna yachachirca: 3 «Uyahuaichij: Tarpuj runami tarpunaman rirca. 4 Muyuta shitacujpica, huaquinca ñanpimi urmarca. Chaitaca, jahuata purij pajarocunami micurcacuna. 5 Huaquin muyuca, rumilla allpapimi urmarca. Chai muyuca, ashalla allpa cajpimi utca huiñarca. 6 Ashtahuanpish inti llujshishpa rupachijpica, jahualla sapi cashcamanta, chaquirircallami. 7 Cutin huaquin muyuca, casha chaupipimi urmarca. Chaica huiñashpapish, casha huiñashpa llapijpi, mana p'ucurcachu. 8 Ashtahuanpish alli allpapi urmaj muyuca, allimi p'ucurca. Chaicunaca, sumajta aujashpa huiñashpami, maijanca quimsa chungata, maijanca sujta chungata, maijancarin shuj muyullamanta patsajcama p'ucurca.
9 Uyangapaj rinrinta charijcunaca, uyaichigari» nircami.
10 Jesús, ña pailla saquirijpimi, chunga ishqui yachacujcunahuan tandalla cajcunaca, yuyachij parlomanta tapurcacuna. 11 Chaimantami, cashna nirca: «Cancunamanca, jahua pacha Diosmi, Pai mandacun ima shina cashcata ricuchishca. Ashtahuanpish canllaman cajcunamanca, yuyachina parlocunallahuanmi tucui imatapish yachachini. 12 Paicunaca ricushpapish, mana ricushca shina saquirichun, mashnata uyashpapish ama yuyaita japichun, paicunapaj juchacunata ama anchuchichun, Diospajman ama cutirichunmi chashnaca yachachini» nircami.
13 Jesusca cashnami nirca:
«Yuyachina cai parlotaca, ¿manatajchu entendinguichij? Chashnaca, shujtaj parlocunahuan yuyachijpicarin, ¿ima shinataj entendinguichigari? 14 Tarpujca, Diospaj Shimitami tarpun. 15 Alli huillaita maijan uyajcunaca, ñanpi urmaj muyu shinami. Huillashcata paicuna uyajpica, paicunapaj shungupi tarpushca chai Shimitaca, Satanás shamushcahuan anchuchinllami. 16 Shujtajcunaca, rumilla allpapi urmashca muyu shinami. Paicunaca, Diospaj Shimita uyashcahuan cushicushpa chasquijllacunami. 17 Ashtahuanpish quiquin shungupi sapi illajpimi, ashacamalla catincuna. Diospaj Shimita caticushcamanta jatun llaquicuna shamujpi, mana cashpaca p'iñashpa llaquichijpica, saquirinllacunami. 18 Cutin casha chaupipi urmashca muyu shinaca, Diospaj Shimita uyaitaca uyancunami. 19 Ashtahuanpish paicunaca, cai pachapi tiyajcunallata yuyana, ashtahuan charij tucusha nishpa umarina, shujtajcuna charishcata munanallapimi yuyaita churancuna. Chai yuyaicuna yaicushpami, huillashca Shimitaca llapishpa, p'ucunata jarcan. 20 Shinallataj alli allpapi tarpushcaca, huillashca Shimita uyashpa chasquijcunami. Paicunaca quimsa chungata, sujta chungata, patsajcamapishmi shujllamanta p'ucuncuna» nircami.
Lamparahuan ch'imbapurashpa yuyachishca parlomi
21 Jesusca cashnapishmi nirca: «Lamparata apamushpaca, ¿maitataj cajón ucupi, mana cashpaca cahuitu ucupi, churangapajlla apamungari? Illu lamparata apamushpaca, jahuaman, pai tiyanapimi churanguichij. 22 Chaipica, tucui imapish ricurinllami, ima mana pacalla saquiripajchu. 23 Maijanpish uyangapaj rinrinta charijca, uyaichigari» nircami.
24 Cashnapishmi nirca: «Imata uyacushcataca alli yuyaihuan uyaichij. Uyashpa ima yuyaihuanmi chasquinguichij, chai shinallatajmi cancunamanca cunga. Ashtahuan yallitapishmi mirachinga. 25 Caita yuyaipi caichij, charijmanmari ashtahuan cunga, mana charijtaca ashalla charishcatapish quichungamari» nircami.
Muyu huiñashcahuan ch'imbapurashpa yuyachishca parlomi
26 Jesusca cashnapishmi nirca: «Taita Dios mandacunca, shuj runa allpapi muyuta tarpuj shinami. 27 Tarpujca, muyu ima shina aujamushpa huiñajtaca, mana yachanchu. Pai dormicujpi, jatarishpa puricujpipish muyuca, tuta, punlla huiñacunllami. 28 Allpaca, paillataj chashna p'ucuchinllami: Puntaca q'uihuami ricurin, q'uipataca caspami tucun, caspapica granomi jundarin. 29 Chai grano p'ucujpica, tandana punlla chayamushcamanta, ña utca cuchunllacunami» nircami.
Mostaza muyuhuan ch'imbapurashpa yuyachishca parlomi
30 Jesusca cashnapishmi nirca: «Taita Dios mandacuntaca, ¿imaman rijchaj cashcatataj nishunri? ¿Ima yuyachina parlohuantaj ricuchina alli cangari? 31 Chaica, mostaza muyuta tarpushca shinami. Chai muyuca, cai pachapi tiyaj tucui muyucunamanta yalli uchillami. 32 Ashtahuanpish tarpujpi huiñashpaca, micuna tucui yuyucunata yalli jatun yurami tucun. Chashna yurayajpimi, jahuata purij pajarocunacama chai ucupi llandurishpa causai tucuncuna» nircami.
33 Uyashpa entendinalla, cai shina yuyachij achca parlocunahuanmi, Diospaj Shimitaca yachachirca. 34 Yuyachina parlocuna illajllaca, mana rimarcachu. Ashtahuanpish Paipaj yachacujcunamanca, paicunallamanmi ch'ican, alli huillaj carca.
Jesusca yacuta huaira cuyuchijpi jarcashcami
35 Chai punllallatajmi, yachacujcunataca ña tutayacujpi:
–Ch'imbanijman jacuchij– nirca.
36 Tucui gentecunata ña ‘Minchacama’ nijpica, tiyacushca barcollapitajmi apashpa rircacuna. Shujtaj barcocunapipish catircacunami. 37 Chashna ricujpica, acapana huaira jatarishpa, yacuta caiman chaiman cuyuchijpimi, barcopi yacu yaicujpi, barcoca ña huashicugrirca. 38 Jesusca barco huashanijpimi, saunapi saunarishpa dormicurca. Chaimantami rijchachishpaca:
–¡Yachachij! Ñucanchij chingarigrijtaca, ¿manachu ricungui imatagari?– nircacuna.
39 Jesús ña jatarishpaca, huairata jarcashpa rimashpami yacutaca:
–¡Upallai! ¡Casijlla cai!– nirca.
Chashna nijpi huaira siririjpica, tucuimi casijlla tucurca. 40 Jesusca yachacujcunataca:
–¿Ima nishpataj manchaihuan canguichij? ¿Manarajchu cringuichij imatagari?– nircami.
41 Chashna nijpica achcata mancharishpami, caishuj chaishuj:
–¿Cai runaca pitajchu, imamí? Huairapish, mama cuchapish Paitaca caźunllamari– ninacurcacuna.


text:
Huch’uy warmi erqentan ayllu sutiyuq wagiman pusasqa kasqa,
Hinaspas erqeqa mana mama taytayoq yuyakuspa, waqchata rikukusqa,
mana yachaspapas wak wasikunapin luyluykunata maskhaspapuni purisqa,
Kusisqa rikukuspapas, ukhunpiqa llakisqa sapachallanmi rikukuran.
Hoq p’unchaytaqmi wasi qayllanpi sumaq q’omer t’ikasapa inkillpi purishiaqtin,
hoq qantu mallkipi uruq awayninpi mankukushiaq ch’uspita rikurparisqa,
waqachachaqa cheqaqtapunis kuyukuchakuspa paskarikuyta munaspa
astawan charwinakusqa mana aqey wañuyman hayratasqa rikukuspa.
Chaysi warmi erqeqa k’aspichawan munayllata ch’uspichata qespichisqa,
ichataqmi ch’uspi manan pharipusqachu, munay watuqman tukurparisqa.
Warmi erqeqa oqarayaspas rikusqa munaq watukuyqtaqmi nisqa:
Sumaq sonqoyoq kasqaykita yachani, chaymi munsqayki ruwaq hamuni?
Warmi rqechataqmi osqaylla yuyayninpi kikillanpi kutichisqa:
Kusi kausayniyoq kayta munani, ichaqa aswan hatun sumaqkausayniyoq,
Munay watuqtaqmi, ch’anchayninwan llamiyuspa osqaylla chinkapusqa
Warmi erqe sipas kaqtintaqmi, llaqtanpi aswan kusisqan kasqa.
Llapa munasqantan tariran hinaspa iskay ususiyoq ima kaspa.
Runaq tapukuran ima pakatan ruwanki kusidqa kausayni kanapaq nispa,
as asiypi rimarispan wilalkuq “erqe kashiaqtiy hoq munay watukuqtan uyarirqani”.
Paya kayninpi wañunayaypi kashiaqtintaqmi, wasimasinkuna huñukuranku
Manaraq wañunanpi tapuspanku imaynapin tarisqan kusi kausayninta .
Hinaspas, Payachata willakusqa; Hoq munay watuqmi niwaran, mayqen runapas
wayna machupas, waqcha qhapaqpas ima ruwayniyta mañawakuwallanqas”.
Hamut’ay
Pasaqmi imaymata nunanchis cheypaqtaqmi runamanta hap’ipakunchis,
Manan hinachu kanan imaymanakunatan saqena runamasinchista wayllunapaq.


text:
Paray sach'a-sach'a
Paray sach'a-sach'a nisqaqa parasapa sach'a-sach'am.
Tiksimuyuntinpi lliwmanta aswan hatun paray sach'a-sach'aqa Amarumayup suyunpim, Amarumayu sach'a-sach'a suyu nisqa.
Paray sach'a-sach'aqa ancha rikch'aqsapam, ancha achka yura, uywa rikch'aqkunam, kawsay pachapaq ancha chaniyuq kawsay suyum.
Q'iru ruraq, michiq, chakra kamay ruraq ruruchinakunam sach'a-sach'ata qulluchichkanku. Huk kuti qullusqa kaspaqa, manam allichinachu. Manaña sach'a-sach'a kaptinqa, allpa chinkarim qallarin.
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Paray sach'a-sach'a.


text:
Modesto Omiste pruwinsya
Modesto Omiste pruwinsya nisqaqa (aymara simipi: Modesto Omiste jisk'a suyu; kastilla simipi: Provincia de Modesto Omiste) Buliwyapi, P'utuqsi suyupi, huk pruwinsyam. Uma llaqtanqa Villazón llaqtam.
Yuyarina
Allpa saywachi[llamk'apuy | pukyuta llamk'apuy]
Pulitika Rakiy[llamk'apuy | pukyuta llamk'apuy]
Huk munisipyu: Villazón munisipyu.
Chunka kimsayuq kantunmi kan.
Runa llaqtakuna[llamk'apuy | pukyuta llamk'apuy]
Pruwinsyapiqa astawan mama indihina runakunam, 43,3 % Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Modesto Omiste pruwinsyapiqa kastilla, qhichwa, aymara simikunatam lliwmanta astawan rimanku. [1]
Pruwinsyapi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ obd.descentralizacion.gov.bo / Observatorio Bolivia Democrático (kastilla simi)